open-index/open-wikipedia-markdown huggingface dataset:
ಆರಿಫ಼್ ರಾಜ

**ಆರಿಫ್ ರಾಜ** (ಹುಟ್ಟು:೧೯೮೩), ಕನ್ನಡ ಭಾಷೆಯಲ್ಲಿ ಬರೆಯುವ ಕವಿ. ಇವರ *ಜಂಗಮ ಫಕೀರನ ಜೋಳಿಗೆ* ಕೃತಿಗೆ ೨೦೧೨ನೇ ಸಾಲಿನ ಕೇಂದ್ರ ಸಾಹಿತ್ಯ ಅಕಾಡೆಮಿ ಯುವ ಪುರಸ್ಕಾರ ಲಭಿಸಿದೆ.

## ವೈಯಕ್ತಿಕ ಜೀವನ 
ಆರಿಫ್ ರಾಜ ರಾಯಚೂರು ಜಿಲ್ಲೆ ದೇವದುರ್ಗ ತಾಲ್ಲೂಕಿನ ಆರಕೆರಾ ಗ್ರಾಮದವರು. ಇವರು ರಾಯಚೂರು ಜಿಲ್ಲೆಯ ಉಪ್ರಾಳ ಕ್ಯಾಂಪ್ನಲ್ಲಿ ಸರಕಾರಿ ಪ್ರಾಥಮಿಕ ಶಾಲೆಯ ಶಿಕ್ಷಕರಾಗಿ ಸೇವೆ ಸಲ್ಲಿಸುತ್ತಿದ್ದರು.ನಂತರದಲ್ಲಿ ಪ್ರಸ್ತುತವಾಗಿ ಇವರು ಸರ್ಕಾರಿ ಪ್ರಥಮ ದರ್ಜೆ ಕಾಲೇಜು, ಇಳಕಲ್ನಲ್ಲಿ ಕನ್ನಡ ಪ್ರಾಧ್ಯಾಪಕರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ.

## ಕೃತಿಗಳು 
*ನಕ್ಷತ್ರ ಮೋಹ 
*ಸೈತಾನನ ಪ್ರವಾದಿ
*ಜಂಗಮ ಫಕೀರನ ಜೋಳಿಗೆ 
*ಬೆಂಕಿಗೆ ತೊಡಿಸಿದ ಬಟ್ಟೆ  
*  ಹೆದೆ ಹಾಲಿನ ಪಾಳಿ 
## ಪುರಸ್ಕಾರಗಳು 
"ಜಂಗಮ ಫಕೀರನ ಜೋಳಿಗೆ" ಸಂಕಲನಕ್ಕೆ ಗುಲ್ಬರ್ಗಾ ವಿಶ್ವವಿದ್ಯಾಲಯದ ಪುಸ್ತಕ ಪ್ರಶಸ್ತಿ, ಬೇಂದ್ರೆ ಪುಸ್ತಕ ಬಹುಮಾನ ಹಾಗು 2012ರ ಕೇಂದ್ರ ಸಾಹಿತ್ಯ ಅಕಾಡೆಮಿಯ "ಯುವ ಪುರಸ್ಕಾರ" ಪ್ರಶಸ್ತಿ ದೊರೆತಿವೆ. ಇವರ ಕವಿತೆಗಳು ಭಾರತದ ಹಲವು ಭಾಷೆಗಳಿಗೆ ಅನುವಾದಗೊಂಡಿವೆ. ಪರ್ಷಿಯನ್ ಭಾಷೆಯಲ್ಲಿ ರಚಿತವಾದ "ಭಾರತದ ಸಮಕಾಲೀನ ಕವಿತೆಗಳು" ಸಂಕಲನದಲ್ಲಿ ಇವರ ಅನುವಾದಿತ ಕವಿತೆಗಳು ಪ್ರಕಟಗೊಂಡಿವೆ. ಇವರ "ಬೆಂಕಿಗೆ ತೊಡಿಸಿದ ಬಟ್ಟೆ" ಕೃತಿಗೆ 2014ರ ದಿನಕರ ದೇಸಾಯಿ ಪ್ರಶಸ್ತಿ ಒಲಿದು ಬಂದಿದೆ.

## ಉಲ್ಲೇಖಗಳು 
ವರ್ಗ:ಸಾಹಿತಿಗಳು
೨೦೧೫

ಇದು  ಈಗ ಸಾಮಾನ್ಯವಾಗಿ ಬಳಕೆಯಾಗುತ್ತಿರುವ ಗ್ರೆಗೊರಿಯನ್ ಪಂಚಾಂಗ ಕ್ಕೆ ಅನುಗುಣವಾಗಿರುವ ಕ್ರೈಸ್ತಶಕದ ೨೦೧ ೫ನೇ ವರ್ಷ. ಇದು ಗುರುವಾರ ಆರಂಭವಾದ ಸಾಮಾನ್ಯ ವರ್ಷವಾಗಿದೆ. ೩ನೇ ಸಹಸ್ರಮಾನದ  ಮತ್ತು   ಕ್ರಿ. ಶ. ೨೧ನೇ ಶತಮಾನದ ೧೫ ನೇ ವರ್ಷವೂ, ಕ್ರಿ. ಶ. ೨೦೧೦ರ ದಶಕದ ಆರನೇ ವರ್ಷವೂ ಆಗಿದೆ.
ವರ್ಗ:ವರ್ಷಗಳು
ವರ್ಗ:ದಶಕ ೨೦೧೧-೨೦೨೦
ಭುವನೇಶ್ವರ್ ಕುಮಾರ್

**ಭುವನೇಶ್ವರ ಕುಮಾರ್** (ಜನನ ೧೯೯೦ ಫೆಬ್ರುವರಿ ೫)ಇವರು ಒಬ್ಬ ಭಾರತೀಯ ಅಂತಾರಾಷ್ಟ್ರೀಯ ಕ್ರಿಕೆಟ್ ಆಟಗಾರ. ದೇಶೀಯ ಕ್ರಿಕೆಟ್‌ನಲ್ಲಿ ಅವರು  ಉತ್ತರಪ್ರದೇಶ ರಾಜ್ಯದ ಪರ ಮತ್ತು ಇಂಡಿಯನ್ ಪ್ರೀಮಿಯರ್ ಲೀಗ್‌ನಲ್ಲಿ ಸನ್‌ರೈಸರ್ಸ್ ಹೈದರಾಬಾದ್ ಪರ ಆಡುತ್ತಿದ್ದಾರೆ. ಪಾಕಿಸ್ತಾನದ ವಿರುದ್ಧ ಟ್ವೆಂಟಿ -20 ಪಂದ್ಯದಲ್ಲಿ ಯಶಸ್ವಿಯಾಗಿ ಮೂರು ವಿಕೆಟ್ ಗೊಂಚಲು ಪಡೆಯುವ ಮೂಲಕ  ಅವರ ಪ್ರತಿಭೆಯನ್ನು ಮೊದಲು ಹೊರಹೊಮ್ಮಿಸಿದರು.

## ಆರಂಭಿಕ ಜೀವನ
ಭುವಿ, ಪಶ್ಚಿಮ ಉತ್ತರ ಪ್ರದೇಶದ ಒಂದು ಗುರ್ಜಾರ್ ಕುಟುಂಬಕ್ಕೆ ಸೇರಿದವರಾಗಿದ್ದು, ಮತ್ತು ಮೀರತ್ ನಲ್ಲಿ ಕಿರಣ್ ಪಾಲ್ ಸಿಂಗ್ ಮತ್ತು ಇಂದ್ರೇಶ್ ದ೦ಪತಿಯ ಮಗನಾಗಿ ೫ ಫೆಬ್ರವರಿ ೧೯೯೦ ರಂದು ಜನಿಸಿದರು. ಅವರ ತಂದೆ ಉತ್ತರ ಪ್ರದೇಶದಲ್ಲಿ ಪೊಲೀಸ್ ಸಬ್ಇನ್ಸ್ಪೆಕ್ಟರ್ ಆಗಿದ್ದರೆ,ಮತ್ತು ಅವರ ತಾಯಿ ಗೃಹಿಣಿ.ತನ್ನ ಸಹೋದರಿ ರೇಖಾ, ಭುವಿ ಅವರನ್ನು ಮೊದಲು ಕ್ರಿಕೆಟ್ ಆಡಲು ಉತ್ತೇಜಿಸಿದರು ಮತ್ತು ಅವರ ೧೩ನೇ ವಯಸ್ಸಿನಲ್ಲಿ ಮೊದಲು ತರಬೇತಿ ಕೇಂದ್ರಕ್ಕೆ ಕರೆದೊಯ್ದರು.

## ದಾಖಲೆ
*ಅವರು ತಮ್ಮ ಮೊದಲ ಟೆಸ್ಟ್ ಪಂದ್ಯದಲ್ಲಿ ೯೭ ಎಸೆತಗಳಲ್ಲಿ ೩೮ ರನ್ ಗಳಿಸಿದ್ದರು.
*೩೮ ರನ್ ೧೦ ಸ್ಥಾನದಲ್ಲಿ ಬರುವ  ಭಾರತೀಯ ಬ್ಯಾಟ್ಸ್ಮನ್ ಗಳಿಸಿದ ಅತ್ಯಧಿಕ ರನ್ ಆಗಿದೆ.
*೨೦೧೩ರಲ್ಲಿ ಭಾರತ ಮತ್ತು ಆಸ್ಟ್ರೇಲಿಯಾ ಪ್ರವಾಸದ ಮೊದಲ ಪ೦ದ್ಯದ ಸಮಯದಲ್ಲಿ ಧೋನಿ ಅವರೊ೦ದಿಗೆ  ೯ ವಿಕೆಟ್ಗೆ ೧೪೦ ರನ್ನುಗಳನ್ನು ಬಾರಿಸಿದ್ದರೆ.
* ಜುಲೈ ೨೦೧೪ರ ಇಂಗ್ಲೆಂಡ್ ಮತ್ತು ಭಾರತದ ಪ್ರವಾಸದ  ೧ನೇ ಟೆಸ್ಟ್ಮನ ಪ್ರತಿ ಇನ್ನಿಂಗ್ಸ್ನಲ್ಲಿ ಒಂದುಅರ್ಧ-ಶತಕವನ್ನು ಗಳಿಸಿದ್ದಾರೆ.

## ದೇಶೀಯ ಕ್ರಿಕೆಟ್
ಇವರು ಕೇಂದ್ರ ವಲಯದ ತಂಡದಲ್ಲಿ ತಮ್ಮ ೧೭ನೇ ವಯಸ್ಸಿನಲ್ಲಿ ಬಂಗಾಳ ವಿರುದ್ಧ ಚೊಚ್ಚಲ ಪ್ರಥಮ ದರ್ಜೆ ಪಂದ್ಯವನ್ನು ಆಡಿದ್ದಾರೆ( ದುಲೀಪ್ ಟ್ರೋಫಿ ).ಉತ್ತರ ವಲಯದ ವಿರುದ್ಧ ೨ನೇ ಸೆಮಿಫೈನಲ್ ಪಂದ್ಯದಲ್ಲಿ ೩.೦೩ ಎಕಾನಮಿ ರೇಟ್ ಜೊತೆ ಒಂದು ವಿಕೆಟ್ ಕಬಳಿಸಿದರು. ಒಬ್ಬ ಕೆಳ ಕ್ರಮಾಂಕದ ಆಟಗಾರನಾಗಿಯೂ ೩೧೨ ಎಸೆತಗಳಲ್ಲಿ ೧೨೮ ರನ್ನುಗಳನ್ನು ನಾಲ್ಕನೇ ಕ್ರಮಾಂಕದ ಆಟಗಾರನೊಂದಿಗೆ ಜೊತೆಯಾಟವಾಡಿದ್ದಾರೆ. ಈ ಪಂದ್ಯದಲ್ಲಿ ಅವರಿಗೆ ಪಂದ್ಯಪುರುಷ ಪ್ರಶಸ್ತಿ ನೀಡಲಾಯಿತು.೨೦೦೮/೦೯ ರ ಪ್ರಥಮ ದರ್ಜೆಯ ರಣಜಿ ಪೈನಲ್ ಪ೦ದ್ಯದಲ್ಲಿ ಸಚಿನ್ ತೆಂಡೂಲ್ಕರ್ ಅವರನ್ನು ಸೊನ್ನೆಗೆ ಉರುಳಿಸಿದ ಪ್ರಥಮಿಗರೆನಿಸಿದರು.

## ಅಂತಾರಾಷ್ಟ್ರೀಯ ಕ್ರಿಕೆಟ್
ಪರ್ವಿನ್ದೆರ್ ಅವನ್, ಅವರು ಇಂಗ್ಲೆಂಡ್ ವಿರುದ್ಧದ ೨೦-೨೦ ಸರಣಿಯಲ್ಲಿ ತೋರಿದ ಕಳಪೆ ಪ್ರದರ್ಶನದಿಂದಾಗಿ, ಇದರಿಂದಾಗಿ  ಮುಂದಿನ ಪಂದ್ಯದಲ್ಲಿ ಭುವಿ ಅವರು ಸ್ಥಾನ ಗಳಿಸುವಲ್ಲಿ ಯಶಸ್ವಿಯಾದರು. ಅದು ಪಾಕಿಸ್ತಾನ ವಿರುದ್ಧದ  ಮೊದಲ ಪಂದ್ಯ  ಬೆಂಗಳೂರಿನಲ್ಲಿ ನಡೆಯಿತು. ಆ ಪಂದ್ಯದಲ್ಲಿ ಅವರು, ೨.೨೫ ಎಕಾನಮಿಯಲ್ಲಿ ೪ ಒವರ್ಗಳಲ್ಲಿ ೯ ರನ್ನುಗಳಿಗೆ ೩ ವಿಕೆಟನ್ನು ಕಬಳಿಸಿದರು. ಇದರ ಮೂಲಕ T೨೦ ಕ್ರಿಕೆಟ್ನಲ್ಲಿ ಅತ್ಯುತ್ತಮ ಬೌಲಿಂಗ್ ದಾಖಲೆಯನ್ನು ಮುರಿದರು.ಏಕದಿನ ಪಂದ್ಯದಲ್ಲಿ ತಮ್ಮ ಮೊದಲ ಎಸೆತಕ್ಕೆ ಪಾಕಿಸ್ತಾನದ ಹಫೀಜ್ ಅವರನ್ನು ಔಟ್ ಮಾಡಿದರು ಮತ್ತು ತಂಡದಲ್ಲಿ ತಮ್ಮ ಸ್ಥಾನವನ್ನು ಭದ್ರಪಡಿಸಿಕೊಳ್ಳುವಲ್ಲಿ ಯಶಸ್ವಿಯಾದರು.

## ಟೆಸ್ಟ್ ಪಾದಾರ್ಪಣೆ
ಇವರ  ಮೊದಲ ಟೆಸ್ಟ್ ಬಾರ್ಡರ್ ಗಾವಸ್ಕರ್ ಟ್ರೋಫಿ ೨೦೧೩, ಆಸ್ಟೇಲಿಯಾ ವಿರುದ್ಧದ ೪ ಪಂದ್ಯಗಳ ಸರಣಿಯಲ್ಲಿ ೬ ವಿಕೆಟ್  ಕಬಳಿಸುವಲ್ಲಿ ಯಶಸ್ವಿಯಾದರು.

## ಉಲ್ಲೇಖನ
ವರ್ಗ:ಕ್ರೀಡಾಪಟುಗಳು
ಸೌತಡ್ಕ

**ಸೌತಡ್ಕ**  ದಕ್ಷಿಣ ಕನ್ನಡ ಜಿಲ್ಲೆಯ ಬೆಳ್ತಂಗಡಿ ತಾಲೂಕಿನ ಕೊಕ್ಕಡ ಗ್ರಾಮದಿನ೦ದ ಸುಮಾರು 3 ಕಿಮೀ ದೂರದಲ್ಲಿದೆ, ಮತ್ತು ಇದು ಯಾತ್ರಾ ಕೇಂದ್ರವಾಗಿದೆ.ಇಲ್ಲಿ ಮಹಾಗಣಪತಿ ದೇವರು ಗರ್ಭಗುಡಿಯ ರಚನೆ ಇಲ್ಲದೆ ಮುಕ್ತವಾದ ವಾತವರಣದಲ್ಲಿದೆ. ಇದರಿಂದಾಗಿ ಈ ಸ್ಥಾನ  ಅಪೂರ್ವತೆಯನ್ನು ಪಡೆದಿದೆ.
ಈ ದೇವಾಲಯ ಧರ್ಮಸ್ಥಳದಿ೦ದ 16 ಕಿಲೋಮೀಟರ್ ದೂರದಲ್ಲಿದೆ. ದೇವಸ್ಥಾನದ  ಬಹಳಷ್ಟು ಗಂಟೆಗಳಿಂದ ಅಲಂಕರಿಸಲ್ಪಟ್ಟಿದೆ. ಮುಖ್ಯವಾಗಿ,ಇವು ಆರಾಧಕರು ನೀಡುವ ವಿಶೇಷ ಹರಕೆಗಳಾಗಿವೆ. ದೇವಾಲಯದ ಒಳಗೆ ಬಹಳಷ್ಟು ಕೋತಿಗಳನ್ನು ಕಾಣಬಹುದು.ಜನವರಿ ತಿಂಗಳಲ್ಲಿ ಪ್ರತಿ ವರ್ಷ ಮಹಾಪೂಜೆ ನಡೆಸಲಾಗುತ್ತದೆ.
ದೇವಾಲಯಕ್ಕೆ ಬ೦ದ  ಭಕ್ತರಿಗೆ ಎಲ್ಲಾ ದಿನಗಳಲ್ಲಿಯೂ ಅನ್ನದಾನ ಇರುತ್ತದೆ.ಇಲ್ಲಿ೦ದ ೬ಕೀ.ಮೀ. ದೂರದಲ್ಲಿ  ಕಪಿಲ ನದಿ ಹರಿಯುತ್ತಿದೆ.ಇದು ಸೊಂಪಾದ ಹಸಿರಿನಿ೦ದ ವಿಸ್ತಾರವಾಗಿದೆ. ಇಂತಹ ನೆಮ್ಮದಿಯ ವಾತಾವರಣದ ನಡುವೆ ಪ್ರಕೃತಿಯ ಮಡಿಲಲ್ಲಿ ಮನಸ್ಸಿಗೆ ನೆಮ್ಮದಿ ಸಿಗುತ್ತದೆ.

## ಅಲ್ಲಿ ತಲುಪುವುದು ಹೇಗೆ?
ಧರ್ಮಸ್ಥಳದಿ೦ದ ೧೬ ಕಿಮೀ , ಸುಬ್ರಹ್ಮಣ್ಯದಿ೦ದ ೪೫ ಕಿ.ಮೀ ,ಮಂಗಳೂರಿನಿಂದ ೮೨ ಕಿಮೀ ಮತ್ತು  ಕೊಕ್ಕಡದಿ೦ದ 2 ಕಿ.ಮೀ. ಮತ್ತು ಪಟ್ರಮೆಯಿ೦ದ 6 ಕಿಲೊಮೀಟರ್ ಇದೆ .
## ಉಲ್ಲೇಖಗಳು
ವರ್ಗ:ಹಿಂದೂ ಧರ್ಮದ ಪುಣ್ಯ ಕ್ಷೇತ್ರಗಳು
ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ಪ್ರವಾಸಿ ತಾಣಗಳು
ದಿವಾನ್ ಪೂರ್ಣಯ್ಯ

thumb

**ಪೂರ್ಣಯ್ಯ**, **ಕೃಷ್ಣಮಾಚಾರ್ಯ ಪೂರ್ಣಯ್ಯ**|**ಮಿರ್ ಮಿರಾನ್ ಪೂರ್ಣಯ್ಯ**, (೧೭೪೬-೨೭ಮಾರ್ಚ್ ೧೮೧೨) ನೆಂದು ಸಾರ್ವಜನಿಕರಿಗೆ ಮತ್ತು ಉನ್ನತ ವರ್ಗದ ಅಧಿಕಾರಿಗೆಳಿಗೆ ಪರಿಚಿತರಾಗಿದ್ದ ಅವರು ಮೈಸೂರು ಸಂಸ್ಥಾನದ ಮೊಟ್ಟಮೊದಲ  ದಿವಾನರಾಗಿದ್ದರು.  ಮೈಸೂರಿನ ದಿವಾನರುಗಳಲ್ಲಿ ಪ್ರಮುಖರು. ಮೇಧಾವಿ, ದಕ್ಷ ಆಡಳಿತಗಾರ, ಮತ್ತು ಜನಪರ ಕಾರ್ಯಕ್ರಮಗಳಿಗೆ ಹೆಸರಾದವರು. ಮೊದಲು ಹೈದರಾಲಿಯ ನಂಬಿಕೆಯ ವ್ಯಕ್ತಿಯಾಗಿ ದಿವಾನಿಕೆ ಕಾರ್ಯವನ್ನು ನಿರ್ವಹಿಸಿ ಮುಂದೆ ಟಿಪ್ಪೂಸುಲ್ತಾನ್ ಬಳಿಯೂ ದಿವಾನರಾಗಿದ್ದರು. ಬಾಲಕ, 'ಮುಮ್ಮಡಿ ಕೃಷ್ಣರಾಜ ಒಡೆಯರ್'  ಮೈಸೂರಿನ ದೊರೆಯಾಗಿ ನಿಯುಕ್ತರಾದಮೇಲೆ ಪೂರ್ಣಯ್ಯನವರು, ಯುವರಾಜನಿಗೆ ರಾಜ್ಯದ ಸಮಸ್ತ ಆಡಳಿತದ ಜವಾಬ್ದಾರಿಗಳ ಬಗ್ಗೆ ಸಮರ್ಪಕವಾದ ತರಬೇತಿ  ನೀಡಿದರು. 

## ಪೂರ್ಣಯ್ಯನವರ ಬಗ್ಗೆ ಐತಿಹ್ಯ
'ಪೂರ್ಣಯ್ಯನ'ವರು,  ಒಂದು ಬಡ 'ಮಾಧ್ವ ಬ್ರಾಹ್ಮಣ ಪರಿವಾರ'ದಿಂದ ಬಂದವರು. ೧೭೪೬ ರಲ್ಲಿ 'ಯಳಂದೂರಿ'ನಲ್ಲಿ ಜನಿಸಿದರು. ತಮ್ಮ ೧೧ ನೆಯ ವಯಸ್ಸಿನಲ್ಲೇ ತಂದೆಯವರು ನಿಧನರಾದರು. ಒಂದು ದಿನಸಿ ಅಂಗಡಿಯಲ್ಲಿ ಲೆಕ್ಖಬರೆದು ತಮ್ಮ ಪರಿವಾರವನ್ನು ಸಾಕುವ ಜವಾಬ್ದಾರಿ ಅವರಿಗೆ ಅತಿ ಚಿಕ್ಕವಯಸ್ಸಿನಲ್ಲೇ ಆಯಿತು. ಆ ಅಂಗಡಿಯ ಮಾಲೀಕನಿಗೆ 'ಆನಂದ ಶೆಟ್ಟಿ' ಎಂಬ ಶ್ರೀಮಂತ ವರ್ತಕನ ಪರಿಚಯವಿತ್ತು. ಅಂದಿನ ದಿನಗಳಲ್ಲಿ ಆನಂದ ಶೆಟ್ಟಿ ಹೈದರ್ ಆಲಿ, ಮತ್ತು ಮೈಸೂರರಸರ ಅರಮನೆಗೆ ಮತ್ತು ಆ ಪ್ರದೇಶದ ಸೈನಿಕ ದಳಕ್ಕೆ ಬೇಕಾದ ಎಲ್ಲ ಸಾಮಾನುಗಳನ್ನು ಒದಗಿಸುವಲ್ಲಿ ಸಮರ್ಥನಾಗಿದ್ದನು. ಈ ಸಂಪರ್ಕದಿಂದ ಲೆಕ್ಖಪತ್ರಗಳಲ್ಲಿ ನಿಷ್ಣಾತರಾಗಿದ್ದ ಪೂರ್ಣಯ್ಯನವರಿಗೆ ಅರಮನೆಯ ಎಲ್ಲ ಪದಾರ್ಥಗಳನ್ನೂ ನಿಯಮಿತವಾಗಿ ಒದಗಿಸುವ ಜವಾಬ್ದಾರಿಯನ್ನು ವಹಿಸಲಾಯಿತು. ಹೈದರಾಲಿಗೆ ಪೂರ್ಣಯ್ಯನವರ ಮೇಲೆ ಬಹಳ ಮೆಚ್ಚುಗೆಯಾಯಿತು. ಮುಂದೆ ಹೈದರಾಲಿಯ ಮಗ ಟಿಪ್ಪೂಸುಲ್ತಾನನಿಗೂ ಪೂರ್ಣಯ್ಯನವರು ಅತಿ ನಂಬಿಕೆಯ ವ್ಯಕ್ತಿಯಾಗಿ ಮುಂದುವರೆದರು.

'ದಿವಾನ್', ಎಂದರೆ ಇವತ್ತಿನ ಸಂದರ್ಭಕ್ಕೆ 'ಚೀಫ್ ಸೆಕ್ರೆಟರಿ' ಎಂದು ಹೇಳಬಹುದು. ದಿವಾನ್ ಪೂರ್ಣಯ್ಯನವರು,  ಟಿಪ್ಪೂ ಸುಲ್ತಾನ್, ಹೈದರ್ ಅಲಿ ಆಸ್ಥಾನದಲ್ಲಿ ಅವರು ಹಿರಿಯ ಅಧಿಕಾರಿಯಾಗಿದ್ದರು. ಆನಂತರ ಬ್ರಿಟಿಷರ ಆಳ್ವಿಕೆಯಲ್ಲಿಯೂ ಅವರು ದಿವಾನರಾಗಿದ್ದರು. ಬಾಲಕ ಮುಮ್ಮಡಿ ಕೃಷ್ಣರಾಜ ಒಡೆಯರ್ ಕಾಲದಲ್ಲಿ ಅವರೇ ಮೈಸೂರು ಪ್ರಾಂತ್ಯದ ಆಗುಹೋಗುಗಳಿಗೆ ಬಾಧ್ಯಸ್ಥರಾಗಿದ್ದರು. ಮಹಾ ಮೇಧಾವಿ, ದಕ್ಷ ಆಡಳಿತಗಾರ ಎಂದು ಪೂರ್ಣಯ್ಯ ಜನಪ್ರಿಯರಾಗಿದ್ದರು. ಹಲವು ಭಾಷಾ ಕೋವಿದ, ಕುಶಲ ಕೆಲಸಗಾರರಷ್ಟೇ ಅಲ್ಲದೆ ಕಷ್ಟಪಟ್ಟು ದುಡಿಯುವ ಜನಸೇವಕ ಎಂದೂ ಖ್ಯಾತರಾಗಿದ್ದರು. ಟಿಪ್ಪು ಸಾವಿನ ನಂತರ ಮೈಸೂರು ಪ್ರಾಂತ್ಯ ಒಡೆಯರ್ ಅವರ ಆಳ್ವಿಕೆಗೆ ಬಂತು. ಆಗಿನ್ನೂ ಮುಮ್ಮಡಿ ಕೃಷ್ಣರಾಜ ಒಡೆಯರ್ ಅವರು ಚಿಕ್ಕ ಹುಡುಗ. ಅವರಿಗೆ ವಿದ್ಯಾಭ್ಯಾಸ, ತರಬೇತಿ, ರಾಜ್ಯಭಾರ, ಆಡಳಿತದ ಸೂಕ್ಷ್ಮಗಳನ್ನು ತಿಳಿಯ ಹೇಳಿದವರು ಪೂರ್ಣಯ್ಯನವರು ಎಂದು ಇತಿಹಾಸ ಹೇಳುತ್ತದೆ. ಪೂರ್ಣಯ್ಯನವರ ತೈಲಚಿತ್ರ ಕೃಪೆ: 'ಕಾಮತ್ ಡಾಟ್ ಕಾಂ'.

## ಪೂರ್ಣಯ್ಯ ಸ್ಮಾರಕ ಸಭಾಂಗಣ ಮತ್ತು ಛತ್ರ
ಈಗ ಅವರ ಸ್ಮರಣಾರ್ಥವಾಗಿ ಮೈಸೂರಿನಲ್ಲಿ ಪೂರ್ಣಯ್ಯ ಛತ್ರವೆಂದು ಹೆಸರಾಗಿದ್ದ ಗೃಹವನ್ನು ಅದಕ್ಕೆ ಪೂರ್ಣಯ್ಯ ಸ್ಮಾರಕ ಸಭಾಂಗಣ ಮತ್ತು ಛತ್ರ ಎಂದು ಹೆಸರಿಸಲಾಗಿದೆ. ಸಾರ್ವಜನಿಕರಿಗೆ ಈ ಛತ್ರ ಈಗ ಮುಕ್ತವಾಗಿದೆ. ಯಾರುಬೇಕಾದರು ಅಲ್ಲಿ ಮದುವೆ, ಉಪನಯನ, ಆರತಕ್ಷತೆ, ಸಭೆ, ಮೀಟಿಂಗು ಈಟಿಂಗು ಮುಂತಾದ ಸಾರ್ವಜನಿಕ ಸಮಾರಂಭಗಳನ್ನು ಆ‍ಚರಿಸಿಕೊಳ್ಳಬಹುದು.ಈ ಸಭಾಂಗಣ ವಿಶಾಲವಾಗಿದ್ದು ಒಂದು ನೆಲ ಅಂತಸ್ತಿದೆ. ಅದು ಭೋಜನ ಗೃಹ. ಒಂದು ಮುಖ್ಯ ಸಭಾಂಗಣ ಮತ್ತು ಕಡಿಮೆ ಜನ ಹಿಡಿಸುವ ಕಾರ್ಯಕ್ರಮಗಳಿಗಾಗಿ ಮೇಲಂತಸ್ತಿನಲ್ಲಿ ಒಂದು ಮಿನಿ ಸಭಾಂಗಣ. ಈ ಛತ್ರ ಮಹಾತ್ಮಾ ಗಾಂಧೀ ರಸ್ತೆಯಲ್ಲಿದೆ. ಸುಮಾರು 200 ವರ್ಷಗಳಷ್ಟು ಹಳೆಯದಾದ ಛತ್ರವನ್ನು ಅಂದವಾಗಿ ನವೀಕರಿಸಲಾಗಿದೆ. ಒಂದು ಭಾಗ ಮಾತ್ರ ಸಿದ್ಧವಾಗಿದ್ದ ಈ ಸಭಾಂಗಣವನ್ನು ಉದ್ಘಾಟಿಸಿಸಲಾಯಿತು. 
## ನೂತನ ಸಭಾಂಗಣ
ಮುಜರಾಯಿ ಇಲಾಖೆ ಹಾಗೂ ಅರಮನೆಯ ಮುಜರಾಯಿ ಮಂಡಳಿಯ ಸಹಭಾಗಿತ್ವದಲ್ಲಿ ಕಟ್ಟಿರುವ ನೂತನ ಸಭಾಂಗಣವನ್ನು ಸಾರ್ವಜನಿಕರು ಬಳಸಬಹುದು. ಚಾಮುಂಡಿ ದೇವಸ್ಥಾನ ಸಮಿತಿಯ ಆಡಳಿತಾಧಿಕಾರಿ ಶಿವಲಿಂಗೇ ಗೌಡ, ಈ ಛತ್ರದ ಬಗ್ಗೆ ಸಾರ್ವಜನಿಕರಿಗೆ ಎಲ್ಲಾ ಮಾಹಿತಿ ನೀಡುತ್ತಾರೆ. ಮೈಸೂರು ರಾಜ್ಯದ ನಾನಾ ಜಿಲ್ಲೆಗಳಲ್ಲಿಯೂ ಪೂರ್ಣಯ್ಯನವರು ಛತ್ರ ಕಟ್ಟಿಸಿದ್ದರು. ಪ್ರವಾಸಿಗರು ತಂಗಲು ಅವರು ಕಲ್ಪಿಸಿದ್ದ ಉಚಿತ ವಸತಿ ವ್ಯವಸ್ಥೆ ಆದಾಗಿತ್ತು. ಮೈಸೂರಿನ ಛತ್ರಕ್ಕೆ ಸ್ಮಾರಕದ ಯೋಗ ಲಭಿಸಿತು.

## ಉಲ್ಲೇಖಗಳು

ವರ್ಗ:ಮೈಸೂರು ಸಂಸ್ಥಾನದ ದಿವಾನರುಗಳು
ಜಗತ್ತಿನ ಅತಿ ಚಿಕ್ಕ ಬೆಕ್ಕುಗಳು

ಬೆಕ್ಕುಗಳು ಚಿಕ್ಕದಾಗಿರುವಾಗ ಮುದ್ದುಮುದ್ದಾಗಿರುತ್ತದೆ.ಕೆಲವು ಬೆಕ್ಕುಗಳು ಜೀವನ ಪೂರ್ತಿ ಚಿಕ್ಕದಾಗಿಯೇ ಇರುತ್ತದೆ.ಇ೦ತಹ ಕೆಲವು ಬೆಕ್ಕಿನ ತಳಿಗಳ ಪರಿಚಯ ಇಲ್ಲಿದೆ.
## ಸಿ೦ಗಾಪುರಾ
ಸಿ೦ಗಾಪುರಾ ಬೆಕ್ಕಿನ ತಳಿ ಆರ೦ಭವಾಗಿದ್ದು ಅಮೇರಿಕದಲ್ಲಿ ಅಬಿಸ್ಸಿನಿಯಾ ಮೂಲದ ಈ ತಳಿಯ ಬೆಕ್ಕು ಜಗತ್ತಿನಲ್ಲೇ ಅತಿ ಕಿರಿಯ ಬೆಕ್ಕು ಎ೦ಬ ಕೀರ್ತಿ ಪಡೆದಿದೆ. ಪುಟ್ಟ ದೇಹ,ದೊಡ್ಡ ಕಿವಿಗಳು ದೊಡ್ಡ ಕಣ್ಣುಗಳಿ೦ದಾಗಿ ಸಿ೦ಗಾಪುರಾ ಬೆಕ್ಕು ಮುದ್ದಾಗಿ ಕಾಣುತ್ತದೆ.ಎತ್ತರಕ್ಕೆ ಏರಿ ಆಟವಾಡುವುದು ಇದಕ್ಕೆ ಅಚ್ಚುಮೆಚ್ಚು.
## ಮ೦ಚ್ ಕಿನ್
ಮ೦ಚ್ ಕಿನ್  ಜಗತ್ತಿನ ಪುಟ್ಟ ಬೆಕ್ಕುಗಳಲ್ಲಿ ಎರದಡನೆಯ ಸ್ಥಾನ ಪಡೆಯುತ್ತದೆ.ಇದರ ದೇಹ ಮಾತ್ರವೇ ಅಲ್ಲ ಕಾಲುಗಳು ಕೂಡ ಚಿಕ್ಕದಾಗಿದ್ದು ಕುಬ್ಜನ೦ತೆ ಕಾಣಿಸುತ್ತದೆ.ಗಾತ್ರದಲ್ಲಿ ಪುಟಾಣಿಯಾಗಿದ್ದರೂ ಬುದ್ದಿವ೦ತಿಕೆಯ ಪ್ರಾಣಿಯಾಗಿದೆ ಮ೦ಚ್ ಕಿನ್.

ವರ್ಗ:ಜೀವಿಗಳು
ವರ್ಗ:ಜಂತುಗಳು
ಎಸ್. ಮಂಜುನಾಥ್

ಎಸ್. ಮಂಜುನಾಥ್  ಅವರು  ೧೯೬೦ರಲ್ಲಿ ಜೋಗದಲ್ಲಿ ಜನಿಸಿದರು. ತಾಳಗುಪ್ಪ  ಹಾಸನ  ಹಾಗೂ  ಮ್ಯೆಸೂರುಗಳಲ್ಲಿ ವಿದ್ಯಾಭ್ಯಾಸ  ಮಾಡಿದರು.  ಇಂಗ್ಲಿಷ್  ಎಂ.ಎ ಪದವೀಧರರು. ಬಿ.ಎಸ್. ಎನ್. ಎಲ್. ಉದ್ಯೋಗಿಯಾಗಿದ್ದಾರೆ. ಈಚಿನ ವರ್ಷಗಳಲ್ಲಿ  ಬರೆಯುತ್ತಿರುವ ಬಹು ಪ್ರಮುಖ ಕವಿಗಳಲ್ಲಿ  ಒಬ್ಬರಾದ ಇವರು 

## ಕವನಗಳು
*'ಹಕ್ಕಿ ಪಲ್ಟಿ' 
*'ಬಾಹು ಬಲಿ'
*'ನಂದ ಬಟ್ಟಲು'
*'ಮೌನದ ಮಣಿ' 
*ಕಲ್ಲ ಪಾರಿವಾಳಗಳ ಬೇಟ'
*'ಜೀವಯಾನ'

ಎಂಬ ಕವನ ಸಂಕಲನಗಳನ್ನು ಪ್ರಕಟಿಸಿದ್ದಾರೆ.

## ಪ್ರಶಸ್ತಿ
*ಮುದ್ದಣ ಪ್ರಶಸ್ತಿ
*ಪು.ತಿ.ನ ಪ್ರಶಸ್ತಿ
*ಬಿ.ಎಚ್. ಶ್ರೀಧರ ಪ್ರಶಸ್ತಿ

ಇವರಿಗೆ  ಸಂದಿದೆ.

ವರ್ಗ:ಲೇಖಕರು
ಸಾರಸ್ ಕೊಕ್ಕರೆ

**ಸಾರಸ್ ಕೊಕ್ಕರೆ** ಭಾರತೀಯ ಭೂಖ೦ಡ,ಆಗ್ನೇಯ ಏಷ್ಯಾ ಮತ್ತು ಆಸ್ಟ್ರೇಲಿಯಾದಲ್ಲಿ ವಾಸವಾಗಿರುವ ಕೊಕ್ಕರೆ ಸಾರಸ್.ಸ೦ಸ್ಕ್ರತದಲ್ಲಿ ಸಾರಸ ಎ೦ದರೆ ಕೆರೆಯ ಹಕ್ಕಿ ಎ೦ದರ್ಥ ಇದನ್ನು ಸಾರ೦ಸ ಎ೦ದೂ ಕರೆಯುತ್ತಾರೆ.ಭಾರತದಲ್ಲಿ ಗ೦ಗಾ ತೀರದಿ೦ದ ಆರ೦ಬಿಸಿ ಗೋದಾವರೀ ತೀರದ ನಡುವಿನ ಪ್ರದೇಶದಲ್ಲಿ ಪಶ್ಚಿಮ ಬ೦ಗಾಳ ಮತ್ತು ಅಸ್ಸಾಮ್ ರಾಜ್ಯಗಳಲ್ಲಿ ಸಾರಸ್ ಹಕ್ಕಿಗಳು ಕಾಣಿಸುತ್ತದೆ. ನಿ೦ತಾಗ ೬ ಅಡಿ ಎತ್ತರವಾಗಿರುವ ಈ ಹಕ್ಕಿ,ಹಾರುವ ಹಕ್ಕಿಗಳಲ್ಲೇ ಅತಿ ಎತ್ತರದ ಹಕ್ಕಿಯಾಗಿದೆ.ಪೂಣ೯ ಬೆಳದ  ಸಾರಸ್ ಸುಮಾರು ೫ ರಿಂದ ೧೨ ಕಿಲೋ ತೂಗುತ್ತದೆ.ಸಾರಸ್ ಕೊಕ್ಕರೆಯ ಮೈ ಬಣ್ಣ ಬೂದು.ಇದರ ತಲೆ ಮತ್ತು ಕುತ್ತಿಗೆಯ ಮೇಲ್ಬಾಗ ಕೆ೦ಪು ಬಣ್ಣವಾಗಿರುತ್ತದೆ.ಇದರ ರೆಕ್ಕೆಗಳ ತುದಿ ಕಪ್ಪಗಾಗಿದ್ದು ಉದ್ದ ಕಾಲುಗಳು ಗುಲಾಬಿ ಬಣ್ಣದ್ದಾಗಿರುತ್ತದೆ. ಇ೦ದು ಭಾರತದಲ್ಲಿ ಸುಮಾರು ೧೦,೦೦೦ ಸಾರಸ್ ಹಕ್ಕಿಗಳಿವೆ.ವಾಲ್ಮೀಕಿ ಮಹಶಿ೯ ಸಾರಸ್ ಕೊಕ್ಕರೆಯನ್ನು ಕೊ೦ದ ಒಬ್ಬ ವ್ಯಾದನನ್ನು ಶಪಿಸಿದ ಬಳಿಕ ರಾಮಾಯಣ ಕಾವ್ಯವನ್ನು ಬರೆದರು ಎಂದು ಪುರಾಣಗಳಲ್ಲಿ ಹೇಳಿದೆ ಹೀಗಾಗಿ ಭಾರತೀಯರು ಈ ಹಕ್ಕಿಯನ್ನು ಕೊಲ್ಲುವುದಿಲ್ಲ ಆದರೆ ಬ್ರಿಟೀಷರು ಇದನ್ನು ಮಾ೦ಸಕ್ಕಾಗಿ ಬೇಟೆಯಾಡುತ್ತಿದ್ದರು.

ವರ್ಗ:ಪಕ್ಷಿಗಳು
ರೋಬಾಟಿಕ್ಸ್

**ರೋಬಾಟಿನ ಕಾರ್ಯರ೦ಗ** ಬಹಳ ವಿಶಾಲವದದು.ವಿಕಿರನಗಳ ಸ್ಥಳಾದಲ್ಲಿ ದುಡಿಯುವ ಕಾರ್ಮಿಕ ಬಹುಬೇಗ ಕ್ಯಾನ್ಸರ್ ಗೊಳಗಾಗುವ ಭಯವಿದೆ.ಬೆ೦ಕಿ ಹತ್ತಿದ ಕಟ್ಟಡದಲ್ಲಿ ಒಳನುಗ್ಗುವ ಕೆಲಸಗಾರ ಮೃತನಾಗಬಹುದು. ಚಿಮ್ಮುವ ತೀವ್ರ ಬೆಳಕಿನ ಬೆಸುಗೆಯ ಕೆಲಸದಲ್ಲಿ ಕಣ್ಣುಗಳು ಮ೦ಜಾಗುತ್ತವೆ. ಸಮುದ್ರದಡಿಯ ಸ೦ಶೋಧನೆಗೆ ಕನ್ನಗಳ ಕಲ್ಲಿದ್ದಲು ಗಣಿಯ ಕಾರ್ಮಿಕನಿಗೆ,ಗಣಿ ಕುಸಿತದ ಅಪಾಯ ಇದ್ದದ್ದೇ.ಈ ಎಲ್ಲ ಕೆಲಸಗಳಿಗೆ ರೋಬಾಟ್ ಅತಿ ಸೂಕ್ತವಾದದ್ದು.
## ಕಾರ್ಖಾನೆಗಳಲ್ಲಿ
ಆರ೦ಭದ ರೋಬಾಟುಗಳು ಆಟಿಗೆಯ೦ತಹ ಸ್ವಯ೦ಚಾಲಿತ ಯ೦ತ್ರಗಳಾಗಿದ್ದವು.ಇವುಗಳ ಯಶಸ್ವೀ ಪರಿವರ್ತನೆ ಕ್ರಮೇಣ ಕಾರ್ಖಾನೆಗಳ ಯ೦ತ್ರಗಳ ಅಭಿವೃದ್ದಿಗೆ ಕಾರಣವಾಯಿತು.ಕೈಗಾರಿಕಾ ಕ್ರಾಂತಿ ಶಕ್ತಿಯುತ ಯ೦ತ್ರಗಳ ವಿನ್ಯಾಸನವನ್ನು ಕ೦ಡಿತು ೧೯೬೦ರ ದಶಕದ ಕೊನೆಯ ವರ್ಷಗಳು ಕ೦ಪ್ಯೂಟರ್ ಹಾಗೂ ಎಲೆಕ್ಟ್ರಾನಿಕ್ ರ೦ಗಗಳಲ್ಲಿ ಭಾರೀ ಅಭಿವೃದ್ದಿಯನ್ನು ಕ೦ಡದ್ದು, ರೋಬಾಟಿಕ್ಸ್ ರ೦ಗದ ಗುರುತರ ಮು೦ದುವರಿಕೆಗೆ ಕಾರಣವಾಯಿತು.ಕ೦ಪ್ಯೂಟರಿನಿ೦ದ ನಿಯ೦ತ್ರಿಸಲ್ಪಟ್ಟ ರೋಬಾಟುಗಳು ಇ೦ದು ಕಾರ್ಖಾನೆಗಳಲ್ಲಿ ಸಾಮಾನ್ಯವಾಗಿವೆ.ಕಾರ್ಖಾನೆಗಳಲ್ಲಿ ರೋಬಾಟ್ ಎಲ್ಲ ಬಗೆಯ ಕೆಲಸಗಳಲ್ಲೂ ಭಾಗವಹಿಸುತ್ತಿದೆ.ಇ೦ದು ಅಚ್ಛು ಮಾಡುವುದಕ್ಕೆ,ಬಿಡಿಭಾಗಗಳನ್ನು ಜೋಡಿಸುವುದಕ್ಕೆ,ಬೆಸುಗೆ ಹಾಕುವುದಕ್ಕೆ,ವಿದ್ಯುದ್ಲೇಪನಕ್ಕೆ,ತು೦ತುರುಬಣ್ಣದ ಕೆಲಸಕ್ಕೆ(spray painting),ಅಪಾಯಕಾರಿ ವಿಕಿರಣ ವಸ್ತುಗಳ ಕೆಲಸ ಇವೆಲ್ಲಕ್ಕೂ ರೋಬಾಟ್ ಅಳವಡಿಕೆ ಸಾಧ್ಯವಗಿದೆ.ಬೆ೦ಗಳೂರಿನ ಬಿ.ಇ.ಎಲ್. ಕಾರ್ಖಾನೆಯ ಎಮ್.ಎಮ್.ಎಫ್. ವಿಭಾಗದಲ್ಲಿ ಯಾವುದೇ ನಿಗದಿತ ಉತ್ಪನ್ನಗಳಿಗೆ ಬೇಕಾದ, ಮುದ್ರಿತ  ವಿದ್ಯುತ್ಮ೦ಡಲಗಳ ಫಲಕಗಳ(Printed Circuit Boards)ಜೋಡನೆ ಸ್ವಯ೦ಚಾಲಿತ ಯ೦ತ್ರಗಳ ಮೂಲಕ ನಡೆಯುತ್ತದೆ. ಬಿಡಿ ಭಾಗಗಳನ್ನು ಎತ್ತಿ,ನಿರ್ದಿಷ್ಟ ಸ್ಥಾನದಲ್ಲಿ ಜೋಡಿಸಲು ಯಥೇಚ್ಛವಾಗಿ ರೋಬಾಟುಗಳ ಬಳಕೆಯಾಗುತ್ತದೆ.
## ಬಾಹ್ಯ ಸಂಪರ್ಕಗಳು
* 
*IEEE Robotics and Automation Society

ವರ್ಗ:ಯಂತ್ರವಿಜ್ಞಾನ
ವಿಶ್ವೇಶ್ವರಯ್ಯ ಕಬ್ಬಿಣ ಮತ್ತು ಉಕ್ಕು ಕಾರ್ಖಾನೆ

**ವಿಶ್ವೇಶ್ವರಯ್ಯ ಕಬ್ಬಿಣ ಮತ್ತು ಉಕ್ಕು ಕಾರ್ಖಾನೆ** ಭಾರತೀಯ ಉಕ್ಕು ಪ್ರಾಧಿಕಾರದ ಅಡಿಯಲ್ಲಿ ಒಂದು ಘಟಕವಾಗಿ ಮಿಶ್ರಲೋಹದ ಉಕ್ಕು ಮತ್ತು ಮೆದು ಕಬ್ಬಿಣದ ಉತ್ಪಾದನೆಯಲ್ಲಿ ತೊಡಗಿರುವ ಒಂದು ಕಾರ್ಖಾನೆ. ಇದು ಭಾರತದ ಭದ್ರಾವತಿ ನಗರದಲ್ಲಿದೆ. ಸರ್.ಎಂ.ವಿಶ್ವೇಶ್ವರಯ್ಯ ಮೂಲಕ ಜನವರಿ ೧೮,೧೯೨೩ರಂದು ಮೈಸೂರು ಐರನ್ ವರ್ಕ್ಸ್ ಆರಂಭಿಸಲಾಯಿತು.  ಈಗ ಇದು ಭಾರತೀಯ ಉಕ್ಕು ಪ್ರಾಧಿಕಾರದ ವ್ಯಾಪ್ತಿಗೆ ಬರುವ ಒಂದು ಉಕ್ಕು ಘಟಕವಾಗಿದೆ.ಈ ಐರನ್ ವರ್ಕ್ಸ್  ದಿವಾನ್ ಸರ್ ಎಂ.ವಿಶ್ವೇಶ್ವರಯ್ಯ ಮತ್ತು ಮೈಸೂರು ಮಹಾರಾಜರಾಗಿದ್ದ ಕೃಷ್ಣರಾಜ ಒಡೆಯರ್ ಮಾರ್ಗದರ್ಶನದಲ್ಲಿ ಪ್ರಾರಂಭಿಸಲಾಯಿತು.ಇದರ ಮುಖ್ಯ ಉದ್ದೇಶ ಬಾಬಾ ಬುಡನ್ ಗಿರಿ ಬೆಟ್ಟಗಳಲ್ಲಿ ಮತ್ತು ಕೆಮ್ಮಣ್ಣುಗುಂಡಿ ಬಳಿ ಇದ್ದ ಶ್ರೀಮಂತ ಕಬ್ಬಿಣದ ಅದಿರು ನಿಕ್ಷೇಪಗಳನ್ನು ಉಪಯೋಗಿಸಿ ಕಬ್ಬಿಣ ಮತ್ತು ಇತರ ಉತ್ಪನ್ನಗಳ ತಯಾರಿಕೆ ಆಗಿತ್ತು.

ಭದ್ರಾವತಿಯಲ್ಲಿ ಒಂದು ಕಬ್ಬಿಣ ಮತ್ತು ಉಕ್ಕಿನ ಕಾರ್ಖಾನೆ ಸ್ಥಾಪಿಸುವ ಸಲುವಾಗಿ ಪ್ರಾಥಮಿಕ ತನಿಖೆಯನ್ನು ೧೯೧೫-೧೯೧೬ಗಳ ನಡುವೆ ಮಾಡಲಾಯಿತು. ಈ ತನಿಖೆಯನ್ನು ಒಂದು ನ್ಯೂಯಾರ್ಕ್ ಮೂಲದ ಸಂಸ್ಥೆ ನಿರ್ವಹಿಸಿತು. ಇದ್ದಿಲು ಇಂಧನ ಬಳಸಿ ಗಟ್ಟಿ ಕಬ್ಬಿಣ ತಯಾರಿಸುವ ಸಾಧ್ಯತೆಯನ್ನು ಪರಿಶೋಧಿಸಿದರು. ೧೯೧೮-೧೯೨೨ ವರ್ಷಗಳನ್ನು ಕಾರ್ಖಾನೆ  ಸ್ಥಾಪಿಸಲು ಮತ್ತು ಆರಂಭಿಸಲು  ಕಳೆದರು.ಪ್ರಾರಂಭದಲ್ಲಿ ಊದು ಕುಲುಮೆಯಲ್ಲಿ ಕಬ್ಬಿಣ ಕರಗಿಸುವ ಮತ್ತು  ಇದ್ದಿಲು  ಉತ್ಪಾದಿಸುವ ಉದ್ದೇಶದಿಂದ ಮರದ ಶುದ್ಧೀಕರಣ ಕಾರ್ಖಾನೆ ಸ್ಥಾಪಿಸಲಾಯಿತು. ನಂತರ ಮದ್ರಾಸ್, ಅಹಮದಾಬಾದ್ ಮತ್ತು ಕರಾಚಿಯಲ್ಲಿ ಏಜೆನ್ಸೀಸ್ ಮತ್ತು ಬಾಂಬೆಯಲ್ಲಿ  ಮಾರಾಟ ಕಚೇರಿ ತೆರೆಯಲಾಯಿತು. ಒಂದು ಎರಕ ಹೊಯ್ಯಲು ಕಬ್ಬಿಣದ ಪೈಪ್ ಘಟಕ, ಮುಕ್ತ ಬೆಂಕಿಯ ಕುಲುಮೆ, ರೋಲಿಂಗ್ ಗಿರಣಿಗಳು ಮತ್ತು ಸಿಮೆಂಟ್ ಸ್ಥಾವರ ನಂತರ ಸೇರಿಸಲ್ಪಟ್ಟವು. ಅನಂತರ ಕಾರ್ಖಾನೆಯ ಹೆಸರು ಮೈಸೂರು ಐರನ್ ಅಂಡ್ ಸ್ಟೀಲ್ ವರ್ಕ್ಸ್ನ ಎಂದು ಬದಲಾಯಿಸಲಾಯಿತು. ತದನಂತರ ೧೯೬೨ರಲ್ಲಿ ಹೆಸರನ್ನು ಮೈಸೂರು ಕಬ್ಬಿಣ ಮತ್ತು ಉಕ್ಕು ಕಾರ್ಖಾನೆ ಎಂದು ಬದಲಾಯಿಸಲಾಯಿತು. ನಂತರ ಕಾರ್ಖಾನೆಯನ್ನು ಜಂಟಿಯಾಗಿ ಕ್ರಮವಾಗಿ ೪೦:೬೦ ಅನುಪಾತದ ಷೇರುಗಳೊಂದಿಗೆ ಭಾರತ ಸರ್ಕಾರ ಮತ್ತು ಕರ್ನಾಟಕ ಸರ್ಕಾರಗಳು  ಜೊತೆಯಾಗಿ ತೆಕ್ಕೆಗೆ ತೆಗೆದುಕೊಂಡು ಒಂದು ಸರ್ಕಾರಿ ಕಂಪನಿಯನ್ನಾಗಿ ಪರಿವರ್ತಿಸಿದವು. ೧೯೬೨ರಲ್ಲಿ ಹೊಸ ಎಲ್.ಡಿ. ಪ್ರಕ್ರಿಯೆ ಬಳಸಿಕೊಂಡು ಉಕ್ಕನ್ನು ಉತ್ಪಾದಿಸುವ ಒಂದು ಹೊಸ ಉಕ್ಕಿನ ಘಟಕ ಸ್ಥಾಪಿಸಲಾಯಿತು. ಅದರ ಸಂಸ್ಥಾಪಕರನ್ನು ಗೌರವಿಸುವ ಸಲುವಾಗಿ ೧೯೭೫ರಲ್ಲಿ ಕಂಪನಿಯನ್ನು ವಿಶ್ವೇಶ್ವರಯ್ಯ ಕಬ್ಬಿಣ ಮತ್ತು ಉಕ್ಕು ನಿಯಮಿತ ಎಂದು ಮರುನಾಮಕರಣ ಮಾಡಲಾಯಿತು. ಇದನ್ನು ೧೯೮೯ರಲ್ಲಿ ಭಾರತ ಉಕ್ಕು ಪ್ರಾಧಿಕಾರವು ಒಂದು ಅಂಗಸಂಸ್ಥೆ ಘಟಕವಾಗಿಸಿ ಆಕ್ರಮಿಸಿತು ಮತ್ತು ನಂತರ ಅದು ೧೯೯೮ರಲ್ಲಿ  ಎಸ್.ಎ.ಐ.ಎಲ್. ಸೇರಿಕೊಂಡಿತು.

ವರ್ಗ:ಉದ್ಯಮ
ಜಿಗ್ಮೆ ದೋರ್ಜಿ ವಾಂಗ್ಚುಕ್

**ಜಿಗ್ಮೆ ದೋರ್ಜಿ ವಾಂಗ್‍ಚುಕ್**(2 May 1929 – 21 July 1972)ಭೂತಾನ್ ದೇಶದ ಅರಸರಾಗಿದ್ದರು.ಭೂತಾನನ್ನು ಆಧುನಿಕ ಜಗತ್ತಿಗೆ ತೆರೆದವರು.ಅಲ್ಲಿ ಪ್ರಚಲಿತವಿದ್ದ ಊಳಿಗಮಾನ್ಯ ಪದ್ಧತಿ ಮತ್ತು ಗುಲಾಮ ಪದ್ಧತಿಗಳನ್ನು ರದ್ದುಗೊಳಿಸಿದರು.ರಾಜಾಡಳಿತದ ಒಳಗೆ ಪ್ರಜಾಪ್ರಭುತ್ವವನ್ನು ಜಾರಿಗೆ ತಂದರು.
## ಬಾಹ್ಯ ಸಂಪರ್ಕಗಳು
*Encyclopædia Britannica
*More about His Majesty Jigme Dorji Wangchuck, "Father of Modern Bhutan" 

## ಉಲ್ಲೇಖಗಳು 
ವರ್ಗ:ಭೂತಾನ್
ವರ್ಗ:ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು
ನಂದಲಾಲ್ ಬೋಸ್

**ನಂದಲಾಲ್ ಬೋಸ್** (3 ಡಿಸೆಂಬರ್ 1882 – 16 ಎಪ್ರಿಲ್ 1966)ಆಧುನಿಕ ಭಾರತೀಯ ಕಲೆಯ ಅದ್ವರ್ಯು.ಇವರು ರವೀಂದ್ರನಾಥ ಟಾಗೋರ್ರ ಶಿಷ್ಯ. ಇವರಿಗೆ ೧೯೫೪ರ ಸಾಲಿನ ಪದ್ಮವಿಭೂಷಣ ಪ್ರಶಸ್ತಿ ದೊರೆತಿದೆ. 
## ಬಾಹ್ಯ ಸಂಪರ್ಕಗಳು
* Biography (Calcuttaweb.com) 
* New York Times slideshow

## ಉಲ್ಲೇಖಗಳು 
ವರ್ಗ:ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು
ವರ್ಗ:ಚಿತ್ರಕಲೆ
ಚೇಲಾವರ ಜಲಪಾತ

'ಚೇಲಾವರ ಜಲಪಾತ'
ಇದು ತು೦ಬ ಸು೦ದರವಾದ ಕಾರಣ ಪ್ರವಾಸಿ ಸ್ಥಳವಾಗಿದೆ. ರಮಣೀಯ ಕೊಡಗು ಜಿಲ್ಲೆಯಲ್ಲಿ ಹೆಜ್ಜೆ ಹೆಜ್ಜೆಗೂ ಜಲಪಾತಗಳಿವೆ. ಮಳೆಗಾಲ ಆರಂಭವಾಯಿತೆಂದರೆ ಅವುಗಳು ಭೋರ್ಗರೆಯುತ್ತಾ ಧುಮ್ಮಿಕುತ್ತವೆ. ದಟ್ಟ ಕಾನನದ ನಡುವೆ ರುದ್ರನರ್ತನಗೈಯುತ್ತಿರುವ ಚೇಲಾವರ ಜಲಪಾತದ ಸೊಬಗು ಕಣ್ಣಿಗೊಂದು ಹಬ್ಬ!. ದಟ್ಟ ಕಾನನದ ನಡುವೆ ಬೆಳ್ಳಗಿನ ಹಾಲ್ನೋರೆ ಸೂಸುತ್ತ ಧುಮ್ಮಿಕುತ್ತಿರುವ ಚೇಲಾವರ ಫಾಲ್ಸ್ ಮಡಿಕೇರಿಯಿಂದ ೩೦ ಕಿ.ಮೀ. ದೂರದ ಚೆಯ್ಯಂಡಾಣೆ ಗ್ರಾಮದಲ್ಲಿದೆ. ಈ ಜಲಪಾತ ಸುಮಾರು ೧೫೦ ಅಡಿ ಎತ್ತರದಿಂದ ರುದ್ರನರ್ತನಗೈಯುತ್ತದೆ. ಇತ್ತೀಚೆಗೆ ಕೊಡಗು ಭಾರೀ ಮಳೆಯಿಂದ ಮೈದುಂಬಿಕೊಂಡಿರುವ ಈ ಜಲಪಾತ ಭೋರ್ಗರೇಯುತ್ತಾ ಧುಮ್ಮಿಕುವ ಆ ಕ್ಷಣ ರೋಮಾಂಚನಕಾರಿ.

ಪ್ರಕೃತಿ ಸೊಬಗು: ತಂಪಾದ ಗಾಳಿ- ನಿತ್ಯ ಹರಿದ್ವರ್ಣ ಕಾಡಿನ ನಡುವೆ ಹುದುಗಿರುವ ಈ ಫಾಲ್ಸ್ ನೋಡುಗರ ಮನಸ್ಸನ್ನು ಮುದಗೊಳಿಸುತ್ತಿದೆ. ಈ ಫಾಲ್ಸ್‌ನ ವಿಶೇಷತೆಯೆಂದರೆ ಜಲಪಾತದ ಕೆಳಗೂ ಹಾಗೂ ಮೇಲಕ್ಕೂ ಸಲೀಸಾಗಿ ತೆರಳಬಹುದು. ಇದುವರೆಗೂ ಪ್ರವಾಸಿಗರ ಕಣ್ಣಿಗೆ ಬೀಳದೆ ಎಲೆಮರೆಯ ಕಾಯಿಯಂತೆ ಮೂಲೆ ಸೇರಿದ್ದ ಈ ಜಲಪಾತ ಇತ್ತೀಚೆಗೆ ಜನಪ್ರಿಯಗೊಂಡ ಹಿನ್ನೆಲೆಯಲ್ಲಿ ಈಗ ಪ್ರವಾಸಿಗರು ಮುಗಿ ಬೀಳುತ್ತಿದ್ದಾರೆ. ಪ್ರಕೃತಿಯ ಸೊಬಗನ್ನು ಆಸ್ವಾದಿಸಿ ಕುಣಿದು ಕುಪ್ಪಳಿಸುತ್ತಿದ್ದಾರೆ.

ವರ್ಗ:ಜಲಪಾತಗಳು

ಚೇಲಾವರದ ಸೌಂದರ್ಯಕ್ಕೆ ಮರುಳಾಗದಿರಿ...! --- http://www.newskannada.com/nudhichitra/63630
ಔಷಧ ಗಿಡದಿಂದ ಪೊಸಿಟಿವ್ ಎನರ್ಜಿ

ಶಕ್ತಿಪ್ರಕೃತಿಯೇ ಹಾಗೆ ಆದರಲ್ಲಿ ಯಾವಾಗಲೂ ಆಧ್ಯಾತ್ಮಿಕ ಎನರ್ಜಿಯೊಂದು ಅಂತರ್ಗತವಾಗಿ ಹರಿಯುತ್ತಲೇ ಇರುತ್ತದೆ. ಆದರೆ ಮನೆಯೊಳಗೆ ಕೃತಕ ವಸ್ತುಗಳೇ ತುಂಬಿರುವುದರಿಂದ ಅಂತಹ ಶಕ್ತಿ ಒಳಗೆ ಹೆಚ್ಚಾಗಿ ಇರುವುದಿಲ್ಲ. ಹೀಗಾಗಿ ನೈಸರ್ಗಿಕ ಶಕ್ತಿ ಮನೆಯೊಳಗೆ ಹರಿಯುವಂತೆ ಮಾಡಲು ಇನ್ನಷ್ಟು ಯತ್ನಗಳನ್ನು ಮಾಡಬೇಕಾಗುತ್ತದೆ. ಇದಕ್ಕೆ ಅಷ್ಟೇನೂ ಕಷ್ಟ ಪಡಬೇಕಾಗಿಲ್ಲ. ಮನೆಯೊಳಗೆ ಗಿಡ, ಹೂ, ಗಿಡಮೂಲಿಕೆಗಳನ್ನು ಬೆಳೆದರೆ ಸಾಕು. ಸ್ವಲ್ಪವೇ ದಿನದಳಲ್ಲಿ ಮನೆಯೊಳಗೆ ಪೊಸೆಟಿವ್ ಎನರ್ಜಿ ಹರಿದಾಡುವುದು ನಿಮ್ಮ ಅನುಭವಕ್ಕೆ ಬಂದೇ ಬರುತ್ತದೆ.

ಕರಿಬೇವು : ಅಡುಗೆ ಮನೆಯ ಯಾವುದೇ ತಿಂಡಿ ಇರಲಿ ಅದಕ್ಕೆ ಕರಿಬೇವು ಸೇರಿಸಿದರೆ ಘಮಘಮ. ಇದು ಮನೆಯೊಳಗೆ ಸುಲಭವಾಗಿ ಬೆಳೆಯುತ್ತದೆ. ಪಾಟ್‌ನಲ್ಲಿ ಕರಿಬೇವನ್ನುಬೆಳೆಯಬಹುದು. ಆರಂಭದಲ್ಲಿ ಇದಕ್ಕೆ ಒಂದು ಆಧಾರ ಸ್ತಂಭ ಬೇಕಾಗುತ್ತದೆ. ಇದಕ್ಕೆ ಸಾಕಷ್ಟು ಸೂರ್ಯನ ಬೆಳಕು ಬೀಳುತ್ತಿರಬೇಕು. ಜೊತೆಗೆ ದಿನಕ್ಕೊಮ್ಮೆ ನೀರು ಹಾಕಬೇಕು.

ಪುದಿನಾ : ಪುದಿನಾ ಒಂದು ತಂಪುಕಾರಕ ಸೊಪ್ಪು. ಇದರ ಬಳಕೆ ಆಯುರ್ವೇದದಲ್ಲಿ ಸಾಕಷ್ಟಿದೆ. ಉತ್ತಮ ಮಣ್ಣು ಕಿಟಕಿಯಿಂದ ಒಂದಿಷ್ಟು ಸೂರ್ಯ ಬೆಳಕು ಇದರ ಬೆಳವಣಿಗೆಗೆ ಸಾಕು. ಇದು ಬೇಗನೆ ಬೆಳೆಯುತ್ತದೆ. ಚಿಕ್ಕ ಪಾಟ್‌ನಲ್ಲಿ ಇದರ ಬೀಜಗಳನ್ನು ಹರವಿ ಬಿಡಿ. ಆದರೆ ಪಾಟ್ ಇಡುವ ಜಾಗದಲ್ಲಿ ಸೂರ್ಯ ಬಿಸಿಲು ಪ್ರಖರವಾಗಿ ಬೀಳಬಾರದು. ಹಾಗೆಂದು ಕಡಿಮೆಯೂ ಆಗಬಾರದು.

ಕೊತ್ತಂಬರಿ ಸೊಪ್ಪು : ಇದಂತೂ ಪ್ರತಿಯೊಂದು ಅಡುಗೆಗೂ ಬೇಕೇ ಬೇಕು. ದಿನ ನಿತ್ಯದ ಅಡುಗೆಗೆ ಬಳಸುವ ಕೊತ್ತಂಬರಿ ಸೊಪ್ಪನ್ನು ಕೂಡ ಮನೆಯೊಳಗೆ ಬೆಳೆಯಬಹುದು. ಅಗಲವಾದ ಪಾಟ್‌ನಲ್ಲಿ ಮಣ್ಣು ತುಂಬಿ ಅದರಲ್ಲಿ ದನಿಯಾ ಬೀಜಗಳನ್ನು ಹರಡಿ ಬಿಡಿ. ದಿನಕ್ಕೆ ಒಂದಿಷ್ಟು ನೀರು ಹಾಕುತ್ತಿರಿ. ಸೂರ್ಯನ ಬೆಳಕು ಪಾಟ್ ಮೇಲೆ ಬೀಳುವಂತಿರಲಿ. ಕೆಲವೇ ದಿನಗಳಲ್ಲಿ ಇದು ಮೊಳೆತು ಚಿಗುರು ಬಿಡುತ್ತದೆ. ಇದರ ಜೊತೆಗೆ ಲೆಮೆನ್ ಗಾಸ್ ಕೂಡ ಬೆಳೆಸಿ.

ಪರ್ಸ್ಲೆ : ಕನ್ನಡದಲ್ಲಿ ಅಚ್ಚುಮೂಡ ಎಂದು ಕರೆಯಲಾಗುವ ಇದು ಕೂಡ ಮನೆಯಲ್ಲಿ ಎನರ್ಜಿ ಹೆಚ್ಚಿಸಲು ಕಾರಣವಾಗುತ್ತದೆ. ಪಾಟ್‌ನಲ್ಲಿ ಮಣ್ಣು ಹರಡಿ ಇದರಲ್ಲಿ ಬೀಜಗಳನ್ನು ಬಿತ್ತಬೇಕು. ಇದು ನಿಧಾನವಾಗಿ ಮೊಳಕೆಯೊಡುವ ಕಾರಣ ಸ್ವಲ್ಪ ತಾಳ್ಮೆಯಿಂದ ಕಾಯಿರಿ. ಗಾಳಿ ಮತ್ತು ಬೆಳಕು ಚೆನ್ನಾಗಿ ಆಡುವ ಪ್ರದೇಶದಲ್ಲಿ ಇದು ಬೆಳೆಯುತ್ತದೆ. ಹಾಗೆಂದು ನೇರ ಸೂರ್ಯ ಬೆಳಕು ಇದರ ಮೇಲೆ ಬೀಳಬಾರದು.

ವರ್ಗ:ಸಸ್ಯಗಳು
ಕತ್ತಲ ಕಳೆವ ನವರಾತ್ರಿ

ದೇವತೆಗಳಿಂದ ವರಗಳ ಪಡೆದು ಸ್ತ್ರೀಶಕ್ತಿಯಿಂದ ಹೊರತಾಗಿ ಮರಣಬಾರದೆಂದು ಮದಿಸಿದ ಅಸುರರ ಸಂಹಾರಕ್ಕೆಂದೇ ಸಕಲ ದೇವತಾಂಶಗಳಿಂದ ಉದ್ಭವಿತಳಾಗಿ ಚತುಷಷ್ಠಿ ಕಳಾಮಯಿ ಮಹಾಮಾಯೆಯು ಅವತರಿಸಿ, ಶುಂಭ, ನಿಶುಂಭ, ರಕ್ತಭಿಜಾಸುರಾದಿ ಅಸುರರನ್ನು ಸಂಹರಿಸಿದ ಆ ಮಹತ್ತರವಾದ ಒಂಬತ್ತು ದಿವಸಗಳೇ ಮಹಾನವರಾತ್ರಿಯೆಂದು ಪ್ರಸಿದ್ಧಿ.

ವರ್ಷದ ಎಲ್ಲ ದಿನಗಳಲ್ಲೂ ಮಾಡಿದ ಪೂಜೆಗಳಿಗಿಂತ ಶತಾಧಿಕ ಫಲ ಈ ನವರಾತ್ರಿಯಂದು ದೇವ ದೇವಿಯರ ಪೂಜೆಯಿಂದ ಲಭಿಸುತ್ತದೆಂದು ಹೇಳಲಾಗಿದೆ. ಅದರಲ್ಲೂ 'ದೇವಿ ಭಾಗವತ' ದುರ್ಗಾ ಸಪ್ತಶತಿ (ಇದನ್ನು ಚಂಡಿಕಾ ಪಾರಾಯಣವೆಂತಲೂ ಕರೆಯುತ್ತಾರೆ). ಪುರಾಣೋಕ್ತವಾದ ಈ ಚರಿತ್ರೆಯು ತ್ರಿ ಕರಣ ಶುದ್ಧಿ ಪೂಜಾ ಪಾರಾಯಣಗಳಿಂದ, ಸಕಲ ಅನಿಷ್ಟ ನಿವಾರಣೆಯಾಗಿ ಶಾಂತಿ ಸಂಪತ್ತುಗಳು ಲಭಿಸುವುವು.

ಅಂದು ಗಂಡು ಹೆಣ್ಣಿನ ಮರದ ಗೊಂಬೆಗಳನ್ನು ಲಕ್ಷ್ಮೀ ನಾರಾಯಣರೆಂದೂ ಪೂಜಿಸಲಾಗುತ್ತದೆ. ಈ ಆಚರಣೆ ನಾದಿ ಕಾಲದಿಂದಲೂ ನಡೆದು ಬಂದಿದ್ದೂ, ದುರ್ಗಾಷ್ಟಮಿ ಮಾರ್ನವಮಿಯ ಆಯುಧ ಪೂಜಾದಿಗಳು ರಾಜಾಧಿ ರಾಜರೂ, ಆಚರಿಸಿಕೊಂಡು ಬಂದಿದ್ದೂ ವಿಜಯಶಾಲಿಗಳಾಗಿದ್ದಾರೆ. ಅಜ್ಞಾತವಾಸದಲ್ಲಿದ್ದ ಪಾಂಡವರು ತಮ್ಮ ಆಯುಧಗಳನ್ನು ಶಮೀ ವೃಕ್ಷದಲ್ಲಿ ಅವಿತಿಟ್ಟಿದ್ದೂ, ಆಯುಧ ಪೂಜೆಯನ್ನು ಮಾಡಿ ವಿಜಯಿಗಳಾದರೆಂಬುದು ಸರ್ವಾನುಭವ. ತಿರುಪತಿಯ ಶ್ರೀ ವೆಂಕಟೇಶ್ವರ ಸ್ವಾಮಿಯೂ, ಆದಿಶಕ್ತಿ ಎಂದೇ ಹಲವರ ನಂಬಿಕೆ. ಈ ಸ್ವಾಮಿಯ ಬ್ರಹ್ಮೋತ್ಸವವೂ ಈ ನವರಾತ್ರಿಯಲ್ಲಿಯೇ ಬ್ರಹ್ಮ ದೇವನಿಂದ ಆಚರಿಸಲ್ಪಟ್ಟು, ಇದೇ ದಿನಗಳಲ್ಲಿ ನಡೆಯುತ್ತಿರುವುದು ವಿಶೇಷ.

ಇನ್ನು ಹಲವಾರು ಶುಭ ಕಾರ್ಯಗಳಿಗೆ ಕೆಲ ಸಂವತ್ಸರಗಳಲ್ಲಿ ಸುಮೂಹರ್ತಗಳ ಕೊರತೆ ಉಂಟಾದ ಕಾರಣ, ನಮ್ಮ ಪೂರ್ವಿಕರು ಪಂಚಮಿ, ಅಕ್ಷಯ ತದಿಗೆ, ಬಲಿಪಾಡ್ಯಮಿಯನ್ನು ಶುಭ ತಿಥಿಗಳೆಂದು ಪರಿಗಣಿಸಿರುವಂತೆ, ವಿಜು ದಶಮಿಯೂ ಅತ್ಯಂತ ಶುಭ ತಿಥಿ. ಈ ದಿನಗಳಲ್ಲಿ ಕೂಡಿದ ಲಗ್ನಗಳು, ಜಾತಕದಲ್ಲಿನ ಹಲವು ದೋಷಗಳನ್ನೂ ನಿವಾರಿಸಬಲ್ಲವಾಗಿರುತ್ತದೆ ಎಂದು ಹೇಳಲಾಗಿದೆ.

ದಕ್ಷಿಣ ಭಾರತದ ಆಚರಣೆಗೆ ಒಳಪಟ್ಟಂತೆ ಮಂಗಳವಾರ ಹೊರತಾಗಿ ವಿಜಯ ದಶಮಿ ಎಲ್ಲ ಶುಭ ಕಾರ್ಯಗಳಿಗೂ ಯೋಗ್ಯ. ರಾಹು ಕಾಲ, ಯಮಗಂಡ ಕಾಲಗಳ ಹೊರತಾಗಿ ಶುಭ ಕಾರ್ಯಗಳನ್ನು ನಡೆಸಬಹುದು. ಆದರೆ ಉಪನಯನ ಕಾರ್ಯಕ್ಕೆ ಮಾತ್ರ ದಕ್ಷಿಣಾಯಣವಾದ್ದರಿಂದ ಇದು ತ್ಯಾಜ್ಯ. ಒಟ್ಟಾರೆ ನವರಾತ್ರಿ ಪೂಜೆಯಂತೂ ಅತ್ಯಂತ ಪುಣ್ಯದಾಯಕ, ಫಲದಾಯಕ.

ಹರಿ ಹರ ಬ್ರಹ್ಮಾದಿಗಳಿಂದ ಸುತ್ತುವರಿದ ಮಹಾ ತಾಯಿಯ ವರ್ಣನೆ ಅಸಾಧ್ಯ. ಅಪರಾಧ ಶತಂ ಕೃತ್ಪಾ ಜಗದಂಬೇತಿ ಜೊಜ್ವರೋತ್ ಎಂದು ಕ್ಷಮಾಪಣ ಸ್ತೋತ್ರ ಶಂಕರಾಚಾರ್ಯ ವಿರಚಿತ. ಆಕೆ ಸಕಲ ಅಪರಾಧಗಳನ್ನು ತಾಯಿಯಂತೇ ಕ್ಷಮಿಸಿ ಕಾಪಾಡುತ್ತಾಳೆ.

ವರ್ಗ:ಹಬ್ಬಗಳು
ಗೋಳ್ಡನ್ ಟೆಂಪಲ್

ಬುದ್ಧ     

ಇದು ಟಿಬೇಟ್ ಜನರ ದೇವಾಲಯವಾಗಿದೆ. ಈ ದೇವಾಲಯವು ಕೊಡಗು ಜಿಲ್ಲೆಯ ಕುಶಾಲನಗರದಿಂದ ೬ ಕಿ.ಮಿ ದೂರದಲ್ಲಿದೆ.ಇದು ಬಯಲು ಕೊಪ್ಪೆಯಲ್ಲಿ ಸ್ಥಪನೆಯಾಗಿದೆ.ಇದು ಭರತದಲ್ಲಿ ಎರಡನೇಯ ದೊಡ್ಡ ಟಿಬೇಟ್ ದೆವಾಲಯವಾಗಿದೆ.ಈ ದೇವಾಲಯದಲ್ಲಿ ಒಟ್ಟು ೭೦೦೦ ಸನ್ಯಸಿಗಲು ಹಾಗು ಮಕ್ಕಳು ಇದ್ದಾರೆ.ಹಿಂದಿನ ಕಾಲದಲ್ಲಿ ಛಿನೀಯರು ಟಿಬೇಟ್ ಅನ್ನು ಆಕ್ರಮಣ ಮಾಡಿ ಕೈವಶಮಾಡಿಕೊಂದರು.ಆ ಸಂದರ್ಭದಲ್ಲಿ ಅಲ್ಲಿನ ಜನರು ಬಯಲು ಕೊಪ್ಪೆಯಲ್ಲಿ ಬಂದು ಅವರ ಸಂಸ್ಥೆಯನ್ನು ೧೯೭೨ ರಲ್ಲಿ ಸ್ಥಪಿಸಿದರು. ಈ ದೇವಾಲಯದಲ್ಲಿ ಈಗ ಒಟ್ಟು ೭೦೦೦ ಸನ್ಯಸಿಗಲು ಹಾಗು ಮಕ್ಕಳು ಇದ್ದಾರೆ. ಈ ಸಂಸ್ಥೆಯಲ್ಲಿ ವಿಧ್ಯೆಯನ್ನು ಮಾಥ್ರ ಕಲಿಸುವುದಲ್ಲದೆ ಇದೊಂದು ಪ್ರವಾಸಿಗರ ಮನವನ್ನು ಸೆಳೆಯುವ ಆಕರ್ಶಕವಾದ ಸ್ಥಳವಾಗಿದೆ ವಿವಿದೆಡೆಯಿಂದ ಜನರು ಬರುತ್ತಾರೆ. ಈ ದೇವಾಲಯದಲ್ಲಿ ಸನ್ಯಸಿಗಳಿಗೆ ಉಳಿದುಕೊಳ್ಳಲು ವ್ಯವಸ್ತೆ ಇದೆ. ಈ ದೇವಾಲಯದಲ್ಲಿ ನಮಗೆ ಟಿಬೇಟ್ ಜನರ ಸಂಪ್ರದಾಯವನ್ನು ಕಾಣಬಹುದಾಗಿದೆ. ಈ ದೇವಾಲಯದಲ್ಲಿ ತುಂಬ ಪ್ರಸಿದ್ಧವಾದ ವಿಧ್ಯಾಸಂಸ್ಥೆ ಇದೆ.ಈ ದೇವಾಲಯದ ಒಂದು ಅದ್ಬುತವೆನ್ದರೆ ೪೦ ಅಡಿ ಎತ್ಯರವಿರುವ ಗೋಳ್ಡನ್ ಬುದ್ಧ,ಇದು ಬಹಳ ಆಕರ್ಶಕವಾಗಿದೆ.ಈ ದೇವಾಲಯದ ಮತ್ತು ಸಂಸ್ಥೆಗಳ ಗೋಡೆಗಳು ಸುಂದರವಾದ ಚಿತ್ರದಿಂದ ಅಲಂಕರಿಸಲಾಗಿದೆ, ಅ ಚಿತ್ರಗಳು ಟಿಬೇಟ್ ಜನರ  ಸಂಪ್ರದಾಯವನ್ನು ನಮಗೆ ತಿಲಿಸಿಕೊಡುತ್ತದೆ.ದೇವಾಲಯದಲ್ಲಿ ಹೂಗಳು ಮತ್ತು ಅಗರಬತ್ತಿಗಳಿಂದ ಅಲಂಕರಿಸಲಾಗಿದೆ.ದೇವಾಲಯ ಮಾತ್ರವಲ್ಲದೆ ಇಲ್ಲಿ ಟಿಬೇಟ್ ಜನರ ಸಂಪ್ರದಾಯಕ್ಕೆ ತಕ್ಕಂತೆ ಅವರು ತೊಡುವಂತಹ ಬಟ್ಟೆಗಳು,ಆಭರಣಗಳು ದೊರಕುತ್ತದೆ.

ವರ್ಗ:ಕರ್ನಾಟಕದ ಪ್ರೇಕ್ಷಣೀಯ ಸ್ಥಳಗಳು
ಬಾಯ್ಕಳಕ ಹಕ್ಕಿ

**ಬಾಯ್ಕಳಕ ಹಕ್ಕಿ**ಭಾರತೀಯ ಉಪಖಂಡದಲ್ಲಿ ಕಂಡುಬರುವ ಕೊಕ್ಕರೆ ಜಾತಿಯ ಹಕ್ಕಿ.
ನೋಡಲು ಅದು ನಮ್ಮ ಸುತ್ತಮುತ್ತಲಿನ ಬೆಳ್ಳಕ್ಕಿಗಳಂತಿದೆ. ಅದರ ಕಡ್ಡಿ ಕಡ್ಡಿ ಕಾಲ ಕೆಳಗಿನ ನೀರು ಸರಸರನೇ ಸರಿದು ಹೋಗುತ್ತಿದ್ದರೂ ಲೆಕ್ಕಿಸದೆ, ಸೆಕೆಂಡಿನ ನೂರನೆಯ ಒಂದು  ಭಾಗದಷ್ಟು ವೇಗವಾಗಿ ನೀರಿನಾಳದಲ್ಲಿ ಕದಲುವ ಬೇಟೆಯನ್ನು ಗಬಕ್ಕನೇ ಹಿಡಿದು ಗಂಭೀರವಾಗಿ ನೀರು ಸಿಡಿಸುತ್ತಾ ಕಟಕ್ಕೆಂದು ಅಷ್ಟು ದೂರದವರೆಗೆ ಕೇಳಿಸುವಂತೆ,ಏಡಿ,ಶಂಕಹುಳುವನ್ನು ಅಡಿಕೆ  ಕತ್ತರಿಸುವಂತೆ ಕತ್ತರಿಸುತ್ತಾ ನಿಲ್ಲುವ ಈ ಕೊಕ್ಕರೆ ಹೆಸರೇ **ಬಾಯ್ಕಳಕ**.ಕಾರಣ ಇದು ಬಾಯಿ ಮುಚ್ಚಿದ್ದರೂ ಮಧ್ಯದಲ್ಲಿ ತೆರೆದೇ ಇರುತ್ತದೆ.ಅಡಿಕೆ ಕತ್ತರಿಸುವ ಅಲಗಿನಂತೆ ಇದೆ ಅದರ ಕೊಕ್ಕು.  ಅಂದ ಹಾಗೆ ಇದು ದೂರದ ಬರ್ಮಾ.ಇಂಡೋನೆಶಿಯ.ಥೈಲ್ಯಾಂಡ್.ಪಾಕಿಸ್ತಾನದಿ೦ದ ನಮ್ಮ ಕರಾವಳಿಗೆ ಕಾಲ್ಲಿಟ್ಟು ತನ್ನ ಬಸಿರು ಬಾಣಂತನ ಮುಗಿಸಿಕೊಂಡು ಸದ್ದಿಲ್ಲದೆ ಮೂರ್ನಾಲ್ಕು ಸಾವಿರ ಕಿ.ಮೀ. ಹಾರಿ ಹೋಗುವ ಅಪರೂಪದ ಕೊಕ್ಕರೆ ಜಾತಿಯ ಪಕ್ಷಿ. ಇದು ಜತೆಗಿರುವ ನಮ್ಮೂರ ಕೊಕ್ಕರೆಗಳ ಗುಂಪಿನಲ್ಲಿ ಇವುಗಳು ಸೇರಿಹೋಗುತ್ತವೆ.

## ಜೀವಭಯ!
#ಬಾಯ್ಕಳಕಕ್ಕೀಗ ಜೀವ ಭಯ ಮತ್ತು ಸ೦ಥ್ರಸ್ತರಾಗುವ ಭೀತಿ ಪ್ರತಿ ಬಾರಿಯ೦ತೆ ಎದುರಾಗಿದೆ. ಕಾರಣ ಪ್ರತಿ ಬಾರಿಯೂ ನಡೆಯುತ್ತಿರುವ ಇವುಗಳ ಬೇಟೆ ಮತ್ತು ಮರಿಗಳ ಮೇಲೆ ಎರಗುವ  ಹದ್ದು ಮತ್ತು ಇತರ ಪ್ರಾಣಿಗಳು.ಆದುದರಿಂದ   ಪದೇಪದೇ ಜಾಗ ಬದಲಿಸಬೇಕಾದ ಪರಿಸ್ಥಿತಿಯನ್ನು ಎದುರಿಸುತ್ತಿರುವ ಬಾಯ್ಕಳಕ ಈ ಬಾರಿ ಸದ್ದಿಲ್ಲದೆ ಕರಾವಳಿಯ **ಹಿನ್ನೀರ**  ಪ್ರದೇಶದಲ್ಲಿ   ಸಂತಾನೋತ್ಪತಿ ನಡೆಸಿದೆ.
#ಅಪ್ಪಟ್ಟ ಕೊಕ್ಕರೆ,ಆದರೆ ಕೊಕ್ಕರೆಗಿಂತ ವಿಭಿನ್ನ ಚಹರೆಯನ್ನು ಹೊಂದಿರುವ,ಸೂಕ್ಷ್ನವಾಗಿ ಗಮನಿಸಿದರೆ ಮಾತ್ರ ಕಾಣಿಸುವ ಗಾಢ ಕಪ್ಪು ವರ್ಣಗಳ ಸಂಕೀರ್ಣ ಮಿಶ್ರಣ ಈ ಬಾಯ್ಕಳಕವನ್ನು   ಭಿನ್ನವಾಗಿ ನಿಲ್ಲಿಸುತ್ತದೆ. ಕಾರಣ;ಸರಿಯಾಗಿ ಭಾಗ ಮಾಡಿದಂತೆ ಇರುವ ಅದರ ಪುಕ್ಕಗಳು,ಗೇಣು ಹಾಕಿ ಏಣಿಸಿದಂತೆ ಅರ್ಧಕ್ಕೆ ಮಡಚಿಕೊಳ್ಳುವ ಕಾಲುಗಳು,ಕೊಕ್ಕಿನ ಮಧ್ಯದಲ್ಲಿ ಉಳಿದುಬಿಡುವ  ಅಂತರದಿಂದ ಬಾಯ್ತೆರೆದೆ ಇರುವ ಇದರ ಭಂಗಿ,ಎಲ್ಲಕ್ಕಿಂತಲೂ ಮುಖ್ಯವಾಗಿ ದೇಹಕ್ಕಿಂತ ದೊಡ್ಡ ಬಲಶಾಲಿ ರೆಕ್ಕೆಗಳು ಮತ್ತು ಕುತ್ತಿಗೆಯವರೆಗಿನ ಮೂರು ಸೂಕ್ಶ್ಮಪದರದ ತುಪ್ಪಳಗಳು ಇದನ್ನು  ಠೀವಿಯಿಂದ ಎದ್ದು ನಿಲ್ಲುವಂತೆ ಮಾಡಿವೆ.
#ಕೊಕ್ಕಿನ ಮಧ್ಯ ಮುಚ್ಚದೆ ಉಳಿಸಿಕೊಳ್ಳುವ ಭಾಗದ ಅಂತರವೇ ಕೊಕ್ಕರೆಯನ್ನು'**ಬಾಯ್ಕಳಕ**' ಎಂದು ಕರೆಯುವಂತೆ ಮಾಡಿದೆ. ಕೊಕ್ಕಿನ ಸಂದಿನಲ್ಲಿಸಿಗುವ ಕಠಿಣಾತಿ ಕಠಿಣ ವಸ್ತುಗಳು ಕೂಡ 'ಕಟ್...ಕಟ್...'ಶಬ್ದದೊಡನೆ ಮುರಿದು ಹೋಗುತ್ತವೆ. ಆಮೆಯ ಕವಚವನ್ನೂ ಕತ್ತರಿಸುವ ಶಕ್ತಿ ಇದಕ್ಕಿದೆ ಎನ್ನುವುದು ಇದರ ಹೆಗ್ಗಳಿಕೆ.
#ನೋಡುನೋಡುತ್ತಿದ್ದ೦ತೆ ವೈಯಾರ ಮಾಡುತ್ತಾ ಹತ್ತಿರದ ಕಂಟಿಯ ಎತ್ತರದ ಭಾಗದಲ್ಲಿ ಆಗಸಕ್ಕೆ ಮುಖ ಮಾಡಿ ನಿಲ್ಲುವ ಬಾಯ್ಕಳಕ ಇತ್ತೀಚಿನ ದಿನದಲ್ಲಿ ಶೀಘ್ರವಾಗಿ ನಶಿಸುತ್ತಿರುವ ಪಕ್ಷಿ  ಪ್ರಭೇದದಲ್ಲಿ ಸೇರ್ಪಡೆಯಾಗುತ್ತಿದೆ.ಬೇಟೆಗಾಗಿ ನೀರ ಮೇಲೆ ನಿಶ್ಚಲವಾಗಿ ನಿಲ್ಲುವ,ಆಗಸದಲ್ಲಿ ಉರುಳುರುಳಿ ಬೀಳುವ ಮೋಡಿ ಮತ್ತು ವೇಗ ನೋಡಲು ಬಲು ಚಂದ.

## ಕುಟುಂಬ ಯೋಜನೆ
ಎರಡಡಿ ಎತ್ತರದ,ಶಕ್ತಿಶಾಲಿ ರೆಕ್ಕೆಗಳ ಬಾಯ್ಕಳಕಕ್ಕೆ 'ಏಶಿಯನ್ ಓಪನ್ ಬಿಲ್ ಸ್ಟಾರ್ಕ್' ಎಂದು ಹೆಸರು. ಮೂಲತಃ ಎಲ್ಲ ಹಕ್ಕಿಗಳಂತೆ 'ಅನಿಮಾಲಿಯಾ' ಸಂತತಿಯ 'ಸಿಕೋನಿಡೈ' ಕುಟುಂಬಕ್ಕೆ ಸೇರುವ ಇದು 'ಸಿಖೊನಿ ಫ಼ಾರ್ಮ್ಸ್' ಸರಣಿಯಲ್ಲಿದೆ. ಸದಾಕಾಲ ಗುಂಪಿನಲ್ಲಿರುವ ಇವು ಎತ್ತರದ ಮರದಲ್ಲೇ ವಾಸಿಸುತ್ತವೆ. ಅಲ್ಲೇ ಮರದ ತೊಗಟೆ ಮತ್ತು ಎಲೆಯ ಮರೆಯಲ್ಲಿ ಅದೇ ರೀತಿಯ 'ಕ್ಯಾಮೋಪ್ಲಾಜಿಕ್' ಗೂಡು ಕಟ್ಟುವ ಕ್ರಿಯೆಯಿ೦ದಾಗಿ ಹೊರ ಜಗತ್ತಿಗೆ ಸಂತಾನೋತ್ಪತಿ ಅಷ್ಟಾಗಿ ಕಾಣ ಸಿಗುವುದಿಲ್ಲ.

ಒಮ್ಮೆಗೆ ಎರಡರಿಂದ ನಾಲ್ಕು ಮೊಟ್ಟೆಯನ್ನು ಸಾಲುಸಾಲಾಗಿ ಇರಿಸಿ ಗುಂಪು ಗೂಡಿ ಮರಿಗಳನ್ನು ಬೆಳೆಸುವ, ಕುಟುಂಬ ಪೋಶಿಸುವ ಈ ಹಕ್ಕಿಗಳಿಗೆ ಉತ್ತರ ಮತ್ತು ದಕ್ಷಿಣಭಾರತದ ಅರಿವು ಸ್ಪಷ್ಟವಾಗಿದೆ. ಕಾರಣ ಉತ್ತರಭಾರತದ ಭಾಗದಲ್ಲಿದ್ದರೆ ಜುಲೈನಿಂದ ಸೆಪ್ಟಂಬರ್ ವರೆಗೂ ದಕ್ಷಿಣ ಭಾಗದಲ್ಲಿದ್ದರೆ ಅಕ್ಟೋಬರ್ನಿಂದ ಮಾರ್ಚ್ವವರೆಗೂ ಮರಿ ಹಾಕುವ,ಬೆಳೆಸುವ ಕಾರ್ಯದ ವ್ಯವಸ್ಥಿತ ಯೋಜನೆತನ್ನು ಹೊಂದಿವೆ.ಅಕಸ್ಮಾತ್ ಆ ವರ್ಷ ಬರಗಾಲದ ಛಾಯೆ ಇದ್ದರೆ, ನೀರಿನ ಅಭಾವ ಇದ್ದರೆ ಕುಟುಂಬ ಯೋಜನೆ ಕೈಗೊಳ್ಳುವ ಹಕ್ಕಿಗಳು ಮರಿಯನ್ನು ಮಾಡುವ ಗೋಜಿಗೆ ಹೋಗುವುದಿಲ್ಲ. ಅಂಥಾ ನಡವಳಿಕೆ ಕೇವಲ ಬಾಯ್ಕಳಕ ಗುಂಪಿನಲ್ಲಿ ಕಂಡು ಬರುತ್ತದೆ.

## ಬಾಹ್ಯ ಸಂಪರ್ಕಗಳು
* Asian Openbill (Anastomus oscitans) video photos and sounds - Internet Bird Collection
* Asian Openbill *Anastomus oscitans* - Adult  - Oriental Bird Images

## ಉಲ್ಲೇಖಗಳು 
ವರ್ಗ:ಪಕ್ಷಿಗಳು
ಮಾಧವ ಪೆರಾಜೆ

ಸಾಹಿತ್ಯ, ಸಮಾಜವಿ‌‌‍‍‍‍‍‍‍‌‌‌‍‍‍‍‌‌‌‌‌ಜ್ಞಾನ, ಮತ್ತು ವಿಜ್ಞಾನ ಹಾಗೆ ಅಪರೂಪವೆನ್ನುವ೦ತೆ ವಿಶಿಷ್ಟ ಅ೦ತರ್ ಶಿಸ್ತೀಯ ನೆಲೆಯಲ್ಲಿ ಚಿ೦ತಿಸುವ ಚಿ೦ತಕ ಡಾ.**ಮಾಧವ ಪೆರಾಜೆ**.
## ಜನನ
ಇವರು ೧೯೬೭ರ ಆಗಸ್ಟ್ ೧೫ರ೦ದು ಕೊಡಗು ಜಿಲ್ಲೆಯ ಮಡಿಕೇರಿ ತಾಲೂಕಿನ ಪೆರಾಜೆ ಎ೦ಬಲ್ಲಿ ಜನಿಸಿದರು.
## ವಿದ್ಯಾಭ್ಯಾಸ ಮತ್ತು ಉದ್ಯೋಗ
#ಇವರು ತಮ್ಮ ಪ್ರಾಥಮಿಕ ಮತ್ತು ಪ್ರೌಡಶಾಲಾ ಶಿಕ್ಷಣವನ್ನು ತಮ್ಮ ಹುಟ್ಟೂರಿನಲ್ಲೇ ಮುಗಿಸಿ ನಂತರ ಪದವಿಪೂರ್ವ ಮತ್ತು ಪದವಿ ಶಿಕ್ಷಣವನ್ನು ಸುಳ್ಯದ ನೆಹರು ಮೆಮೋರಿಯಲ್ ಕಾಲೇಜಿನಿ೦ದ ಪಡೆದರು. ಮಂಗಳೂರು ವಿಶ್ವವಿದ್ಯಾಲಯದಿ೦ದ ಸ್ನಾತಕೋತ್ತರ ಪದವಿಯನ್ನು ಪಡೆದರು. 
#ಹ೦ಪಿಯ ಕನ್ನಡ ವಿಶ್ವವಿದ್ಯಾಲಯದಿ೦ದ ಪ್ರೊ.ಹಿ.ಚಿ. ಬೋರಲಿ೦ಗಯ್ಯರವರ ಮಾರ್ಗದರ್ಶನದಲ್ಲಿ ಎ೦.ಫಿಲ್. ಪದವಿ ಮತ್ತು ಪ್ರೊ.ಕೆ.ವಿ. ನಾರಾಯಣರವರ ಮಾರ್ಗದರ್ಶನದಲ್ಲಿ 'ಯಕ್ಷಗಾನ ಮತ್ತು ತಾಳಮದ್ದಳೆ: ಪಠ್ಯ ಮತ್ತು ಪ್ರದರ್ಶನ' ಎ೦ಬ ವಿಷಯದಲ್ಲಿ ಡಾಕ್ಟರೇಟ್ ಪದವಿಯನ್ನು ಪಡೆದಿದ್ದಾರೆ.
#ಇವರು ೧೯೯೨ರಲ್ಲಿ ಹ೦ಪಿ ಕನ್ನಡ ವಿಶ್ವವಿದ್ಯಾನಿಲಯದಲ್ಲಿ ಸ೦ಶೋಧನಾ ಸಹಾಯಕರಾಗಿ ತಮ್ಮ ವೃತ್ತಿ ಜೀವನವನ್ನು ಆರ೦ಭಿಸಿದರು. 
#ಇಲ್ಲಿನ ದ್ರಾವಿಡ ಸ೦ಸ್ಕೃತಿ ಅಧ್ಯಯನ ವಿಭಾಗದಲ್ಲಿ ಕಳೆದ ಹದಿನೆ೦ಟು ವರ್ಷಗಳಿ೦ದ ಪ್ರಾಧ್ಯಪಕರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. 
#ಇವರು ಎರಡು ಬಾರಿ ತಮ್ಮ ವಿಭಾಗದ ಮುಖ್ಯಸ್ಥರಾಗಿಯೂ ಕಾರ್ಯ ನಿರ್ವಹಿಸಿದ್ದಾರೆ. ಈವರೆಗೂ ೮ ವಿದ್ಯಾರ್ಥಿಗಳಿಗೆ ಪಿ.ಎಚ್.ಡಿ. ಪದವಿಯಲ್ಲಿ ಮಾರ್ಗದರ್ಶಕರಾಗಿ ಸೇವೆ ಸಲ್ಲಿಸಿದ್ದಾರೆ. 
#ಕರ್ನಾಟಕ ಜಾನಪದ ವಿಶ್ವವಿದ್ಯಾನಿಲಯದಿ೦ದ ಸ೦ಶೋಧನ ಮಾರ್ಗದರ್ಶಕರಾಗಿ ಮಾನ್ಯತೆ ಪಡೆದಿದ್ದಾರೆ.

## ಪೆರಾಜೆಯವರ ಪುಸ್ತಕಗಳು
ಇವರು ಹಲವಾರು ಮಹತ್ವದ ಗ್ರ೦ಥಗಳನ್ನು ಪ್ರಕಟಿಸಿದ್ದಾರೆ. 
#ರಾಬರ್ಟ್ ಕಾಲ್ಡ್ವೆಲ್ ಅವರ ಪ್ರಸಿದ್ಧ ಕೃತಿ 'ದ ಕ೦ಪರೇಟಿವ್ ಗ್ರಾಮರ್ ಆಫ್ ದ್ರವಿಡಿಯನ್ ಲ್ಯಾ೦ಗ್ವೆಜಸ್' ಎ೦ಬ ಕೃತಿಯನ್ನು 'ದ್ರಾವಿಡ ಭಾಷೆಗಳ ತೌಲನಿಕ ವ್ಯಾಕರಣ' ಕೃತಿಯಾಗಿ ಭಾಷಾ೦ತರಿಸಿದ್ದಾರೆ. 
#'ಯಕ್ಷಗಾನ ತಾಳಮದ್ದಳೆ: ನವ್ಯೇತರ ಸ೦ಕಥನ', 'ಡಾ.ಸಿದ್ದಲಿ೦ಗಯ್ಯ', 'ಡೆರಿಡಾ', 'ಪರಿಭಾಷೆ', 'ನಾಡೋಜ'(ನಾಟಕ),'ಪರಿಪ೦ಥ'(ಯಕ್ಷಗಾನ ಪ್ರಸ೦ಗ), 'ಕೊಳ೦ಬೆ ಪುಟ್ಟಣ್ಣ ಶೆಟ್ಟಿ'- ಹೀಗೆ ಹಲವಾರು ಮಹತ್ವದ ಗ್ರ೦ಥಗಳನ್ನು ರಚಿಸಿದ್ದಾರೆ. 
#ವಿಷ್ಣುತು೦ಗನ ತುಳುವಿನ 'ಶ್ರೀ ಭಾಗವತೋ' ಎ೦ಬ ಮಹಾಕಾವ್ಯವನ್ನು ಕನ್ನಡಕ್ಕೆ ಭಾಷಾ೦ತರಿಸಿದ ಹೆಗ್ಗಳಿಕೆ ಇವರದ್ದು. ಪ್ರಸಿದ್ಧ ವಿಜ್ಞಾನಿ ಸ್ಟೀಫನ್ ಹಾಕಿ೦ಗ್ ಅವರ 'ಎ ಬ್ರೀಫ್ ಹಿಸ್ಟರಿ ಆಫ್ ಟೈಮ್' ಅನ್ನು ಕನ್ನಡಕ್ಕೆ ಅನುವಾದಿಸಿದ್ದಾರೆ. ೫೦ಕ್ಕೂ ಹೆಚ್ಚು ಸ೦ಶೋಧನ ಲೇಖನಗಳು ಇವರಿ೦ದ ಪ್ರಕಟವಾಗಿವೆ.
## ಸಾಧನೆ/ಪ್ರಶಸ್ತಿ
ಎರಡು ಬಾರಿ ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪಡೆದ ಪೆರಾಜೆಯವರು ದಿ.ಗು೦ಡ್ಮಿ ಚ೦ದ್ರಶೇಖರ ಐತಾಳ ಜಾನಪದ ಪ್ರಶಸ್ತಿಯನ್ನೂ ಪಡೆದಿದ್ದಾರೆ. ಪ್ರಸ್ತುತ ಅಲ್ಲಮ ಪ್ರಭು ಪೀಠದ 'ಅನುಭವದ ನುಡಿ ಅನುಭಾವದ ನಡೆ' ಉಪನ್ಯಾಸ ಮಾಲಿಕೆಯಲ್ಲಿ ಉಪನ್ಯಾಸ ನೀಡುತ್ತಿರುವುದು ಹೆಮ್ಮೆಯ ವಿಷಯವಾಗಿದ

## ಕುಟುಂಬ
ಪತ್ನಿ 'ಪುಟ್ಟಮ್ಮ' ಹಾಗು ಏಕಮಾತ್ರ ಸುಪುತ್ರ 'ಪಂಪ'. ನಾಡೋಜ ಪಂಪ ಕವಿಯ ಅಭಿಮಾನಿಯಾದ ಇವರು ತಮ್ಮ ಮಗನಿಗೆ ಆ ಮಹಾ ಕವಿಯ ಹೆಸರಿಟ್ಟಿರುವುದು ವಿಶೇಷ. ಪತ್ನಿ ಶಿಕ್ಷಕಿಯಾಗಿ ಕಾರ್ಯನಿರ್ವತಿದ್ದಾರೆ. ಮಗ 
ಅಂತಿಮ ಬಿ.ಎಸ್.ಸಿ ಯಲ್ಲಿ ವ್ಯಾಸಾಂಗ ಮಾಡುತ್ತಿದ್ದಾನೆ(2015).

ವರ್ಗ:ಲೇಖಕರು
ಪಾಮೀರ್ ಮನೆಗಳು

ಪಾಮಿರ್ ಮನೆಗಳು

ಇವರ ಮನೆ ನಿರ್ಮಾಣದಲ್ಲಿ ವಿಶಿಷ್ಟ ನಿರ್ಮಾಣ ಶಯಿಲಿಯ ಕಾಣಬಹುದು. ಇವು ಭೂಕಂಪವನ್ನು ತಡೆಯಬಲ್ಲ ಶಯಿಲಿಯಲ್ಲಿ ನಿರ್ಮಾಣವಾಗಿರುತ್ತವೆ. ಕಂಬಗಳು, ಒಲೆ, ಜಗುಲಿ ನಿರ್ಮಾಣ ಜೊರಾಸ್ಟ್ರಿಯನ್ ಪದ್ಧತಿಯದ್ದು ಎನ್ನಲಾಗಿದೆ. ಕಲ್ಲು ಮತ್ತು ಇಟ್ಟಿಗೆಗಳಲ್ಲಿ ನಿರ್ಮಿಸಲಾದ ಈ ಮನೆಗಳು ಮೇಲ್ಭಾಗದಲ್ಲಿ ಬೆಳಕಿಗಾಗಿ ತೆರೆದುಕೊಂಡ ೨-೩ ಹಂತದ ಮರದ ಚವುಕಾಕಾರದ ಗಾವಾಕ್ಷಿಗಳನ್ನು ಹೊಂದಿರುತ್ತವೆ. ಪಾಮಿರ್ ಮನೆ ನಿರ್ಮಾಣದಲ್ಲಿ ನಮ್ಮದೇ ರೀತಿಯ ೭ ಅಂಶಗಳ ವಾಸ್ತು ವಿಶೇಷವನ್ನು (ಸಂದ್ಜ್) ಅನುಸರಿಲಾಗುತ್ತದೆ. ಅವುಗಳೆಂದರೆ ಮಾನವ, ಪ್ರಾಣಿ, ತರಕಾರಿ, ನೆಲ (ಚಲಕ್), ಒಲೆ, ಕೋಣೆಗಳಲ್ಲಿ ಎತ್ತರಿಸಿದ ಜಗುಲಿ (ಲೋಶ ನುಕ್ ಮತ್ತು ಬರ್ನೆಕ್). ಮನೆಯಲ್ಲಿ ಐದು ಕಂಬಗಳಿದ್ದು ಇವನ್ನು ಯಜಾತ ಎಂದು ಕರೆಯಲಾಗುತ್ತದೆ. ಮೊದಲ ಕಂಬವು ಪ್ರಜ್ಞೆ ಮತ್ತು ಜ್ಞಾನವನ್ನು ಪ್ರತಿನಿಧಿಸುವ ಶೋಖ್ಸುತಾನ್, ಎರಡನೇ ಕಂಬವು ಪ್ರಾಮಾಣಿಕತೆ ಮತ್ತು ಗೆಳೆತನದ ಪ್ರತೀಕವಾದ ಮೆಹ್ರ್ ಎಂದೂ, ೩ನೇ ಕಂಬವು ಜಲದೇವತೆಯಾದ ಅನಾಹಿತದ ಪ್ರತೀಕವಾಗಿ ತಲೆ ಬಾಗಿಲ ಬಲಭಾಗದಲ್ಲಿರುತ್ತದೆ. ೪ನೇ ಮತ್ತು ೫ನೇ ಕಂಬವನ್ನು ಜಂಯೋದ್ ಮತ್ತು ಅಜರ್ ಎಂದು ಕರೆಯಲಾಗುತ್ತದೆ. ಇವು ರಕ್ಷಕ ದೇವತೆಗಳ ಮತ್ತು ನ್ಯಾಯದೇವತೆಗಳ ಪ್ರತೀಕವಾಗಿದೆ. ಮನೆ ನಿರ್ಮಾಣಕ್ಕೆ ಜೂನಿಪರ್ ಅಥವಾ ವಿಲ್ಲೋ ಮರ ಬಳಸಲಾಗುತ್ತದೆ.

ಒಳ ಗೋಡೆಗಳಿಗೆ ಕೆಮ್ಮಣ್ಣಿನ ಗಿಲಾವು ಮಾಡಲಾಗಿರುತ್ತವೆ.ಆ ಗೋಡೆಗಳ ಮೇಲೆ ಸಾಂಪ್ರದಾಯಿಕ ಚಿತ್ರಕಲೆಗಳನ್ನು ಬಿಡಿಸುತ್ತಾರೆ. ಈ ರೀತಿಯ ಗೋಡೆ ಚಿತ್ರಗಳನ್ನು ಇಲ್ಲಿನ ಪುರಾತನ ಮಸೀದಿಗಳಲ್ಲೂ ಕಾಣಬಹುದು. ಇಲ್ಲಿನ ಸಾಂಪ್ರದಾಯಿಕ ಕಲಾಕಾರರು ತಮ್ಮ ಕುಂಬಾರಿಕೆ, ಮರ ಕೆತ್ತನೆ, ಅಕ್ಕಸಾಲಿಕೆ ಕೆಲಸಗಳಿಗೆ ಪ್ರಸಿದ್ಧರಾಗಿದ್ದಾರೆ. ಹಿಂದೆ ಊರಿನ ನಡುವೆ ಚಾಯ್ ಖಾನ ಎಂದು ಕರೆಯಲಾಗುವ ಚಹ ಕುಡಿಯುವ ಸ್ಥಳ ಇರುತ್ತಿತ್ತು. ೫ ಊರ ಜನ ಸೇರಿ ಚರ್ಚೆಮಾಡಲು ವೇದಿಕೆಯನ್ನು ಒದಗಿಸುತ್ತಿತ್ತು.

ವರ್ಗ:ವಾಸ್ತು ಶಿಲ್ಪ
ನಾರ್ಕೊಲೆಪ್ಸಿ ಎಂಬ ಒಂದು ನಿದ್ರಾರೋಗ

ವೈದ್ಯರುಗಳ ಅಧ್ಯಯನದ ಪ್ರಕಾರ ಒಟ್ಟು ೮೪ ಬಗೆಯ ನಿದ್ರಾ ರೋಗಗಳಿವೆ.ಇವುಗಳಲ್ಲಿ ನಾರ್ಕೊಲೆಪ್ಸಿ ಮತ್ತು ನಿದ್ರಾಹೀನತೆ ಬಲು ಮುಖ್ಯವಾದವುಗಳು.ನಾರ್ಕೊ ಎಂದರೆ ಮಂಪರು ಅಥವಾ ನಿದ್ರೆ ಎಂದರ್ಥ. ಮಂಪರು ಪರೀಕ್ಷೆಗೆ ನಾರ್ಕೊ ಅನಾಲಿಸಿಸ್ ಎನ್ನುತ್ತಾರೆ.ನಾರ್ಕೊಲೆಪ್ಸಿ ರೋಗಗಳಿಗೆ ನಿದ್ರೆಯ ಮೇಲೆ ಹತೋಟಿಯೇ ಇರುವುದಿಲ್ಲ.ಇವರು ಬೆಳ್ಳಂಬೆಳಗು ಎಲ್ಲೆಂದರಲ್ಲಿ ತೂಕಡಿಸುವುದರಲ್ಲಿ ನಿಷ್ಣಾತರು.ಕೆಲಸದ ಮಧ್ಯೆಯೂ ತಟಕ್ಕನೆ ಕಣ್ಣು ಮುಚ್ಚಿ ನಿದ್ರೆ ಮಾಡಲಾರಂಭಿಸುವರು.ಅಮೆರಿಕೆಯಲ್ಲಿಯೇ ಸುಮಾರು ೧೩೫೦೦೦ ನಾರ್ಕೊಲೆಪ್ಸಿ ರೋಗಿಗಳು ಇದ್ದಾರೆಂದು ಅಂದಾಜು ಮಾಡಲಾಗಿದೆ.
ನಿದ್ರೆಯಿಂದೇನು ಬಾಧಕ ಎಂದಿರಾ? ಅಮೆರಿಕೆಯ
ಸ್ಪೀಡ್ವೆಗಳಲ್ಲಿ ಗಂಟೆಗೆ ನೂರು ಕಿ.ಮೀ. ವೇಗದಲ್ಲಿ ವಾಹನ ಚಲಾಯಿಸುವಾಗ ಸ್ಟೇರಿಂಗ್ ಹಿಡಿದುಕೊಂಡೇ ತೂಕಡಿಸಿ ಅವಗಡಗಳಿಗೆ ಕಾರಣರಾದವರಿದ್ದಾರೆ. ವಿಚಿತ್ರವೆಂದರೆ ಇವರು ರಾತ್ರಿಯಲ್ಲೂ ಸೊಗಸಾಗಿ ನಿದ್ರೆ ಮಾಡುತ್ತಾರೆ.ಆದರೆ ಬೆಳಗ್ಗೆಯೂ ನಿದ್ರಾವಶರಾಗಿರುವುದರಂದ ಕುಂಭಕರ್ಣ ಎಂದು ಒಡನಾಡಿಗಳ ಲೇವಡಿಗೆ ಆಹಾರವಾಗುತ್ತಾರೆ.ಕೆಲವರಲ್ಲಿ ಅತಿನಿದ್ರೆಯ ಲಕ್ಷಣಗಳು ಇನ್ನೂ ಗಂಭೀರವಾಗುವುದುಂಟು.ಇದ್ದಕ್ಕಿದ್ದ ಹಾಗೆ ವ್ಯಕ್ತಿಯ ಎಲ್ಲಾ ಸ್ನಾಯುಗಳೂ ಗಾಢ ನಿದ್ರೆಯಲ್ಲಿದ್ದಂತೆ ಬಿರುಸು ಕಳೆದುಕೊಮಡು ವ್ಯಕ್ತಿ ಕುಸಿಯುವುದುಂಟು.ನಾರ್ಕೊಲೆಪ್ಸಿಗೆ ತಳಿಗುಣಗಳು ಕಾರಣವೆನ್ನುವ ನಂಬಿಕೆ ಇದೆಯಾದರೂ, ಮುಪ್ಪು ಹಾಗು ಪರಿಸರದಲ್ಲಿನ ಕೆಲವು ಘಟಕಗಳು ಈ ರೋಗವನ್ನು ಉಂಟುಮಾಡಬಲ್ಲುವು.ಉದಾಹರಣೆಗೆ, ಭರ್ಜರಿ ಬೋಜನದ ಅನಂತರ ಬರುವ ತೂಕಡಿಕೆಯನ್ನೂ ತಾತ್ಕಾಲಿಕ ನಾರ್ಕೊಲೆಪ್ಸಿ ಎಂದು ಕೆಲವು ವೈದ್ಯರುಗಳು ವರ್ಗೀಕರಿಸಿದ್ದಾರೆ. ಇದಲ್ಲದೆ ಪಾರ್ಶ್ವವಾಯು,ಪಾರ್ಕಿನ್ಸೋನಿಸಂ ಇತ್ಯಾದಿ ಹಲವು ನರಮಂಡಲದ ಕಾಯಿಲೆಗಳು ಇರುವವರಲ್ಲೂ ನಾರ್ಕೊಲೆಪ್ಸಿ ಲಕ್ಷಣಗಳು ಕಾಣಿಸಿಕೊಳ್ಳುವುದುಂಟು.

ವರ್ಗ:ರೋಗಗಳು
ಹಲಸಿನ ಹಣ್ಣು

**ಹಲಸಿನ ಹಣ‍್ಣು ** ಸಂಸ್ಕ್ರತದಲ್ಲಿ  'ಪನಸ' ಎಂದು ಕರೆಯುವ, ವೈಜ್ಞಾನಿಕವಾಗಿ  ಆರ್ಟೋಕಾರ್ಪಸ್ ಹೆಟಿರೋಫೈಲಸ್ ಎಂಬ ಹೆಸರುಳ್ಳ ಇಂಗ್ಲಿಷ್ನಲ್ಲಿ ಜಾಕ್ ಫ‍್ರೂಟ್ ಎಂದು ಕರೆಯಲಾಗುವ ಹಲಸಿನ ಹಣ್ನು ಆಹಾರ ಮೌಲ್ಯಗಳನ್ನು ಮಾತ್ರವಲ್ಲ, ಔಷಧೀಯ ಅಂಶಗಳನ್ನೂ ಒಳ ಗೊಂಡಿದೆ. ಹತ್ತರಂದ ಹನ್ನೆರಡು ಮೀಟರ್ ಗಳಷ್ಟು ಎತ್ತರಕ್ಕೆ ಬೆಳೆಯುವ ಹಲಸಿನ ಮರ, ಹಸಿರು ಎಲೆಗಳಿಂದ ಆವ್ರತವಾಗಿದೆ. ಹಲಸಿನ ಹಣ್ಣಿನಲ್ಲಿ ಅಧಿಕ ಪ್ರಮಾಣದಲ್ಲಿ ವಿಟಮನ್ ಗಳು, ಸೆರೊಟಿನಿನ್, ಬೀಟಾ ಕ್ಯಾರೋಟಿನ್, ಸೋಡಿಯಮ್, ಕ್ಯಾಲ್ಶಿಯಮ್, ಪೊಟಾಶಿಯಮ್ ಅಂಶಗಳಿವೆ.                                                                                                                         
## ಇದರಲ್ಲಿನ ಔಷಧೀಯ ಗುಣಗಳು
# ವಯಸ್ಥಾಪಕ ಗುಣಅಂದರೆ ಮುಪ್ಪನ್ನು ಮುಂದೂಡುವ ಗುಣವನ್ನು ಹೊಂದಿದೆ.                                                                                              
# ಈ ಹಣ್ಣನ್ನು ನಿತ್ಯವೂ ನಿಯಮಿತವಾಗಿ ಸೇವಿಸಿದರೆ ಇದರಲ್ಲಿರುವ ಫೈಟೋನ್ಯೂಟ್ರಿಯೆಂಟ್ಗಳು ಕ್ಯಾನ್ಸರ್ನಲ್ಲಿ ಪ್ರತಿಬಂಧಕವಾಗಿ ಕಾರ್ಯವೆಸಗುತ್ತದೆ.                                                      
# ಅಧಿಕ ವಿಟಮಿನ್ ಎ ಇರುವುದರಿಂದ ಕಣ್ಣಿನ ತೊಂದರೆಗಳಿಗೆ ಮುಖ್ಯವಾಗಿ ಇರುಳುಗಣ್ಣು  ತೊಂದರೆಗಳಿಗೆ ಉತ್ತಮ.                                                                     
# ಇದರಲ್ಲಿರುವ ತಾಮ್ರದ ಅಂಶ ಥೈರಾಯಿಡ್  ತೊಂದರೆಗಳಿಗೆ ಹಿತಕರ.                                                                                              
# ಹಲಸಿನ ಹಣ್ಣಿನ ಸೊನೆ[ಹಾಲು] ಒಣಗಿಸಿದಾಗ ಅದರಲ್ಲಿ ಆರ್ಟೋಸ್ಟಿರಾನ್  ಎಂಬ ರಾಸಾಯನಿಕ ಅಂಶವು ಸಿಗುತ್ತದೆ. ಇದು ಪುರುಷರ ಹಾರ್ಮೋನ್-ಆಂಡ್ರೋಜೆನ್ ನಂತೆ ಕಾರ್ಯ ವೆಸಗುತ್ತದೆ.                     
# ಜ್ವರ ಮತ್ತು ಭೇದಿ ಉಂಟಾದಾಗ ಹಲಸಿನ ಬೇರಿನ ಕಷಾಯವನ್ನು ಸೇವಿಸಿದರೆ ಗುಣಕಾರಿ.

 File:JackfruitArils&Seeds.jpg|Extracting the jackfruit arils and separating the seeds from the sweet flesh. 
File:Jackfruit chips.jpg| *Kripik nangka*, Indonesian jackfruit chips.
File:Es Teller 77.jpg|*Es teler*, Indonesian dessert made from shaved ice, condensed milk, coconut, avocado, and jackfruit.
File:V 01 06 ೨೦೧೫.JPG|ಶಿವಮೊಗ್ಗ ಜಿಲ್ಲೆಯ ಸಾಗರದ ಹಲಸಿನ ಕಾಯಿಯ ತೊಳೆಗಳು.

## ಹಲಸಿನ ತಿನಿಸುಗಳು
ವರ್ಗ:ಹಣ್ಣುಗಳು
ತಾರೇಕಾಯಿ

## ತಾರೇಕಾಯಿ
thumb|ತಾರೆಕಾಯಿ
thumb|ತಾರೆ ಮರ
ವಿಭೀತಕಿ ಎಂದು ಸಂಸ್ಕೃತದಲ್ಲಿ ಕರೆಯುವ,ಟರ್ಮಿನಾಲಿಯಾ ಬೆಲ್ಲಾರಿಕಾ ಎಂಬ ವೈಜ್ಞಾನಿಕ ಹೆಸರು ಹೊಂದಿರುವ ಬಹೆಡಾ ಎಂಬ ಇಂಗ್ಲೀಷ್ ಮತ್ತು ಹಿಂದಿ ಹೆಸರನ್ನು ಪಡೆದಿರುವ ತಾರೇ ಕಾಯಿಯು ತ್ರಿಫಲಾಯಲ್ಲಿ ಒಂದು. ಇದು ಭಾರತ ಎಲ್ಲೆಡೆ ಬೆಳೆಯುತ್ತದೆ. ಫೆಬ್ರವರಿ ಮಾಮರ್ಚ್ ನಲ್ಲಿ ಎಲೆ ಉದುರಿ ಹೋದರೆ ಮೇ ತಿಂಗಳಲ್ಲಿ ಕಾಯಿಗಳು ಉಂಟಾಗುತ್ತವೆ. ಇದು ೭೦-೯೦ ಅಡಿ ಬೆಳೆಯುವ ದೊಡ್ಡ ಮರ. ಇದರಲ್ಲಿರುವ ರಾಸಾಯನಿಕ ದ್ರವ್ಯಗಳೆಂದರೆ ಮ್ಯಾನಿಟಾಲ್, ಗ್ಯಾಲ್ಯಾಕ್ಟೋಸ್, ಫ್ರಕ್ಟೋಸ್, ಗ್ಯಾಲಿಕ್ ಆಸಿಡ್, ಟ್ಯಾನಿನ್, ಚೆಬ್ಯುಲ್ಯಾಸಿಕ್-ಇವೇ ಮೊದಲಾದವುಗಳು. 
## ಉಪಯೋಗ
ಇದು ಹತ್ತು ಹಲವು ಕಾಯಿಲೆಗಳಲ್ಲಿ ಸುಲಭವಾಗಿ ಉಪಯೋಗಿಸಬಹುದಾದ ಮನೆಮದ್ದು.
*  ತಾರೇಕಾಯಿಯ ಹಣ್ಣಿನ ಒಳಗಿನ ತಿರುಳನ್ನು ಅರೆದು, ಎಳ್ಳೆಣ್ಣೆಯಲ್ಲಿ ಕುದಿಸಿ, ತೈಲಪಾಕ ಮಾಡಿದರೆ ಇದು ಕೂದಲು ಉದುರುವುವಿಕೆಯಲ್ಲಿ ಉತ್ತಮ.ಇದು ತಲೆ ಹೊಟ್ಟನ್ನೂ ಶಮನ ಮಾಡುತ್ತದೆ. 
*  ತಾರೇಕಾಯಿಯ ಮರದ ತೊಗಟೆಯನ್ನು ಕುಟ್ಟಿ ಹುಡಿ ಮಾಡಿ ಅದನ್ನು ಜೇನುತುಪ್ಪದೊಂದಿಗೆ ನೀಡಿದರೆ ಕೆಮ್ಮು ಕಫ ದಮ್ಮು ಮೊದಲಾದವುಗಳಲ್ಲಿ ಶಮನಕಾರಿ. 
*  ತಾರೇಕಾಯಿಯ ಸಿಪ್ಪೆಯನ್ನು ತಿಂದರೆ ಗಂಟಲು ಕೆರೆತ, ಕೆಮ್ಮುಶಮನವಾಗುತ್ತದೆ.
*  ತಾರೇಕಾಯಿಯ ತಿರುಳನ್ನು ಹಾಲಲ್ಲಿ ಕುದಿಸಿ,ಸ್ವಲ್ಪ ಕಾಳುಮೆಣಸಿನ ಪುಡಿ, ಕಲ್ಲುಸಕ್ಕರೆ ಪುಡಿ ಮತ್ತು ಅರಸಿನ ಬೆರೆಸಿ ನಿತ್ಯ ಸೇವಿಸಿದರೆ, ದೀರ್ಘಕಾಲೀನ ನೆಗಡಿ,ಕೆಮ್ಮು,ಕಫ ಶಮನವಾಗುತ್ತದೆ. 
*  ತಾರೇಕಾಯಿಯ ಹಣ್ಣಿನ ತಿರುಳು ರುಚಿಕಾರಕ ಹಾಗೂ ಶಕ್ತಿದಾಯಕ. ಇದನ್ನು ತುಪ್ಪ, ಜೇನುತುಪ್ಪ, ಕಲ್ಲುಸಕ್ಕರೆ ಬೆರೆಸಿ ಸೇವಿಸಿದರೆ ಬಲವರ್ಧಕ ಔಷಧಿಯಾಗಿದೆ.

ವರ್ಗ:ಸಸ್ಯಗಳು
ಸೇವಂತಿ ಹೂ

## ಸೇವಂತಿ ಸುಲಭೌಷಧಿ
ರಾಸಾಯನಿಕ ದ್ರವ್ಯಗಳಿವೆ.ಆಯುರ್ವೇದ ಶಾಸ್ತ್ರದ ಪ್ರಕಾರ ಇದು ತಂಪು ಗುಣವನ್ನು ಹೊಂದಿದೆ.ಕಹಿಸರ,ಹೃದ್ಯ, ವರ್ಣ್ಯ ಗುಣಗಳನ್ನು ಹೊಂದಿದೆ.
## ಉಪಯೋಗ
* ಸೇವಂತಿಯ ಹೂವುಗಳಿಂದ ಕಷಾಯ ತಯಾರಿಸಿ ೮-೧೦ ಚಮಚ ಸೇವಿಸಲು ನೀಡಿದರೆ ಹೊಟ್ಟೆ ನೋವು ಶಮನವಾಗುತ್ತದೆ.
* ಇದರ ಹೂವುಗಳನ್ನು ಅರೆದು ಹಾಲಿನೊಂದಿಗೆ ಬೆರೆಸಿ ಮುಖಕ್ಕೆ ಲೇಪಿಸಿಮುಖದ ಕಾಂತಿ ಹೆಚ್ಚುತ್ತದೆ.
* ಚರ್ಮವ್ಯಾದಿ  ಉಳ್ಳವರು ಸೇವಂತಿ ಹೂವು, ಅರಸಿನ ಮತ್ತು ನಿಂಬೆರಸ ಬೆರೆಸಿ ಲೇಪಿಸಿದರೆ ತುರಿಕೆ, ಕಜ್ಜಿಗುಣವಾಗುತ್ತದೆ. 
* ಸೇವಂತಿ ಹೂವು, ಎಲೆ ಅರೆದು ಅರಸಿನ ಹುಡಿ ಬೆರೆಸಿ ಗಾಯ ವೃಣಗಳಿಗೆ ಲೇಪಿಸಿದರೆ ಗುಣಕಾರಿ. 
* ಗುಲಾಬಿಯ ದಳಗಳಿಂದ ಗುಲ್ ಕಂದ್ ತಯಾರಿಸುವಂತೆ, ಸೇವಂತಿಯ ಹೂವುಗಳ ದಳಗಳನ್ನು ಸಕ್ಕರೆ ಪಾಕದಲ್ಲಿ ಅದ್ದಿ ಬಿಸಿಲಿನಲ್ಲಿಟ್ಟು ಕದಡಿ ಪುನಃ ಬಿಸಿಲಿನಲ್ಲಿಟ್ಟು (೩-೪ ದಿನ) ಕೊನೆಗೆ ಜೇನು ಸೇರಿಸಿ ಗಾಳಿಯಾಡದ ಡಬ್ಬದಲ್ಲಿ ಸಂಗ್ರಹಿಸಬೇಕು. ಇದನ್ನು ಅಮರ್ಧ - ಒಂದು ಚಮಚ ಸೇವಿಸಿದರೆ ಉತ್ತಮ ಹೃದಯದ ಟಾನಿಕ್.
*ಮೂತ್ರ ಉರಿ, ಮೂತ್ರಕಟ್ಟು ಇರುವಾಗ ೧೦-೧೨ ಸೇವಂತಿಯ ಎಲೆಗಳನ್ನು ೨ ಕಾಳು ಮೆಣಸಿನೊಂದಿಗೆ ಅರೆದು ದಿನಕ್ಕೆ ೩ ಬಾರಿ ನೀಡುವುದರಿಂದ ಮೂತ್ರ ಉರಿ,ಮೂತ್ರಕಟ್ಟು ಶಮನವಾಗುತ್ತದೆ.
*ಚರ್ಮದ ಮೇಲಿನ ಕುರ, ಗುಳ್ಳೆಗಳಿಗೆ ಸೇವಂತಿಯ ಬೇರನ್ನು ಅರೆದು ಲೇಪಿಸಿದರೆ ಶಮನಕಾರಿ.
ಕೋಶದ ಮುಪ್ಪು,ಮರಣ

ಮಾನವರಲ್ಲಿ ೩೦ ವರ್ಷ ಪ್ರಾಯದ ಅನಂತರ ಮುಪ್ಪು ಪ್ರಾರಂಭವಾಗುತ್ತದೆ.ಕಾರ್ಯಕ್ಷಮತೆಯ ತುತ್ತತುದಿಯ ಹಂತದಿಂದ ಜೀವಕೋಶಗಳು ಕುಂದಲು ಪ್ರಾರಂಭಗೊಳ್ಳುತ್ತದೆ.ಕ್ರಮೇಣ-ಸ್ನಾಯುಗಳ ಬಲ ಕಡಿಮೆಯಾಗುವುದು;ಉಸಿರಾಟ,ಪರಿಚಲನೆಗಳ ದಕ್ಷತೆ ಕುಂಠಿತವಾಗುವುದು.ರೋಗನಿರೋಧಕ ಶಕ್ತಿಯೂ ಕಡಿಮೆಯಾಗುತ್ತಾ ಹೋಗುತ್ತದೆ.ಚರ್ಮದ ಸ್ಥಿತಿಸ್ಥಾಪಕತೆ ಕಡಿಮೆಯಾಗುತ್ತಾ ಸುಕ್ಕುಗಟ್ಟತೊಡಗುವುದು.
ಮುಪ್ಪಿಗೆ ಕಾರಣಗಳೇನು?ಕೆಲವು ವಿಜ್ಞಾನಿಗಳ ಪ್ರಕಾರ ಮುಪ್ಪು ಮತ್ತು ಮರಣಕ್ಕೆ ಕೋಶಗಳ ಜೀನ್ ಗಳಲ್ಲೇ ಒಂದು ವೇಳಾಪಟ್ಟಿಯಿದೆ.ಇದು ಪೂರ್ವನಿರ್ಧರಿತ.ಅಂಗಗಳ ಅಭಿವರ್ಧನೆಯನ್ನು ಕೆಲವು ಜೀನ್ ಗಳು ನಿಯಂತ್ರಿಸುವಂತೆ,ಕೆಲವು ಜೀನ್ ಗಳು ಮುಪ್ಪು ಮತ್ತು ಕೋಶ ಮರಣವನ್ನು ನಿಯಂತ್ರಿಸುತ್ತವೆ.ಮಾನವ ಮಗುವಿನ ಚರ್ಮದ ಕೋಶಗಳು ೫೦ ಸಲ ವಿಭಜಿಸಿ ತಮ್ಮ ವಿಭಜನೆ ನಿಲ್ಲಿಸುತ್ತವೆ;೯೦ ವರ್ಷ ವಯಸ್ಸಿನ ಮಾನವರಲ್ಲಿ ಇಂತಹುದೇ ಕೋಶಗಳು ಐದು ಸಲ ಮಾತ್ರ ವಿಭಜಿಸಬಲ್ಲವು.ಇದು ಬಹುಶ:'**ಮುಪ್ಪಿನ ಜೀನ್**'ಗಳಿಂದಾಗಿರಬಹುದು.೩೦ವರ್ಷದ ಅನಂತರ ಪ್ರತಿವರ್ಷವೂ ವಿವಿಧ ಅಂಗಗಳ ಕಾರ್ಯಕ್ಷಮತೆಯ ಗರಿಷ್ಠ ಕ್ಷಮತೆಯ ಶೇಕಡ ಒಂದರಷ್ಟು ಕಡಿತವಾಗುತ್ತಾ ಹೋಗುವುದು.ಶ್ವಾಸಕೋಶದ ಸಾಮರ್ಥ್ಯ, ಹೃದಯದಿಂದ ರಕ್ತವನ್ನು ಪಂಪ್ ಮಾಡುವ ಪ್ರಮಾಣ, ಸ್ನಾಯುಗಳ ಶಕ್ತಿ ಹಾಗೂ ಪರಸ್ಪರ ಹೊಂದಾಣಿಕೆ,ಮೂತ್ರಪಿಂಡಗಳ ಶುದ್ಧೀಕರಣ ಕ್ರಿಯೆ,ಕಿವಿಗಳ ಗ್ರಹಣ ಶಕ್ತಿ ಇವು ಕುಂಠಿತವಾಗುತ್ತವೆ.
**ಪ್ರೋಜೀರಿಯ**-ಸಣ್ಣ ಮಕ್ಕಳಲ್ಲಿ ಕಂಡುಬರುವ ಒಂದು ಕಾಯಿಲೆ.ಇದರಲ್ಲಿ ೫-೬ ವರ್ಷದ ಮಗುವಿನಲ್ಲಿ ಮುಪ್ಪಿನ ಕೆಲವು ಲಕ್ಷಣಗಳು-ಕೂದಲು ಉದುರುವುದು,ಚರ್ಮ ಸುಕ್ಕುಗಟ್ಟುವುದು,ಹೃದಯಾಘಾತ,ಸಂಧಿನೋವು-ಕಂಡುಬರುವುವು.ಆದರೆ ವೃದ್ಧಾಪ್ಯದ ಎಲ್ಲ ಲಕ್ಷಣಗಳೂ ಇಲ್ಲ. ಇದು ಜೀನ್ ನಿಯಂತ್ರಿತ ವೇಳಾಪಟ್ಟಿಯ ಪರಿಣಾಮವಾಗಿರಬಹುದು.
ಉತ್ತಮ ಹವ್ಯಾಸಗಳು ದೀರ್ಘ ಆಯಸ್ಸನ್ನು ಕೊಡಬಲ್ಲುವು ಎಂದು ಗೊತ್ತಾಗಿದೆ. ಸರಿಯಾದ ಆಹಾರಾಭ್ಯಾಸ,ನಿಯಮಿತ ವ್ಯಾಯಾಮ,ಬೇಕಾದಷ್ಟು ನಿದ್ರೆ,ಯುಕ್ತವಾದ ದೇಹ ತೂಕ,ಧೂಮಪಾನ ಹಾಗೂ ಮದ್ಯಪಾನಗಳನ್ನು ದೂರ ಇಡುವುದು-ಇವೆಲ್ಲ ಆಯುಸ್ಸನ್ನು ಹೆಚ್ಛಿಸಬಲ್ಲುದು.

ವರ್ಗ:ಜೀವಕಣಶಾಸ್ತ್ರ
ಮಿರ್ಜಾ ಬಷೀರ್

ವೃತ್ತಿಯಲ್ಲಿ ಪಶುವೈಧ್ಯರಾದ ಡಾ.**ಮಿರ್ಜಾ ಬಷೀರ್** ಇವರು ೩೦ ವರ್ಷ ಕರ್ನಾಟಕದ ವಿವಿದೆಡೆ ಕೆಲಸ ನಿರ್ವಹಿಸಿ ಸದ್ಯಕ್ಕೆ ತುಮಕೂರು ಜಿಲ್ಲೆಯ ನೊಣವಿನಕೆರೆ ಪಶು ಆಸ್ಪತ್ರೆಯಲ್ಲಿ ಸಹಾಯಕ ನಿರ್ದೇಶಕರಾಗಿದ್ದಾರೆ.

ಹೈಸ್ಕೂಲಿನವರೆಗಿನ ವಿಧ್ಯಾಭ್ಯಾಸ ಚಿತ್ರದುರ್ಗ ಜಿಲ್ಲೆಯಲ್ಲಿ,ಬೆಂಗಳೂರಿನ ನ್ಯಾಷನಲ್ ಕಾಲೇಜಿನಲ್ಲಿ ಪಿ.ಯು.ಸಿ. ಮುಗಿಸಿದ ನಂತರ ಪಶು ವೈದ್ಯಕೀಯ ಮಹಾವಿದ್ಯಾಲಯದಲ್ಲಿ ಪದವೀಧರರಾದರು.

*"ಪ್ರಜಾವಾಣಿ"**ದೀಪಾವಳಿ ಕಥಾ ಸ್ಪರ್ಧೆ,**"ಕನ್ನಡ ಪ್ರಭ"**,**"ಸ್ವಪ್ನ ಬುಕ್ ಹೌಸ್"*'ರವರ ಸಂಕ್ರಾಂತಿ ಕಥಾ ಸ್ಪರ್ಧೆಗಳಲ್ಲಿ ಬಹುಮಾನ ಪಡೆದಿದ್ದಾರೆ.ಇವರ ಕತೆ,ಕವನ,ಪ್ರಬಂದಗಳು,ಸಂಕಲನ,ಹೊಸತು,ಅಗ್ನಿ,ಸಂಕ್ರಮಣ,ಮಯೂರ ಪತ್ರಿಕೆಗಳಲ್ಲಿ ಪ್ರಕಟವಾಗಿವೆ.

*"ಕನ್ನಡ ಪಶುವೈದ್ಯ ಸಾಹಿತ್ಯ ಪರಿಷತ್ತು"** ಪ್ರಾರಂಭಿಸುವುದರಲ್ಲಿ ಪ್ರಮುಖ ಪಾತ್ರ ವಹಿಸಿದ ಇವರು ಪರಿಷತ್ತಿನ ಪತ್ರಿಕೆಯಾದ **"ಪಶುವೈದ್ಯ ಸಾಹಿತ್ಯಲೋಕ"**ದ ಪ್ರಧಾನ ಸಂಪಾದಕರಾಗಿದ್ದಾರೆ. **"ಪಶುವೈದ್ಯಸಾಹಿತ್ಯಲೋಕ"** ಪತ್ರಿಕೆಯಲ್ಲಿ **"ಸಂಪಾದಕೀಯ"*' ಬರಹವಾಗಿ ಈ ಪ್ರಬಂಧವು ಪ್ರಕಟವಾಗಿತ್ತು.

ವರ್ಗ:ಕನ್ನಡ ಬರಹಗಾರರು
ವರ್ಗ:ವೈದ್ಯರು
ಊತಕ ಕೃಷಿ

ಜೀವಿದೇಹದ ಯಾವುದೇ ಊತಕವನ್ನು ಸೋಂಕು ತಗಲದ ಪೋಷಣ ಮಾಧ್ಯಮದಲ್ಲಿ ಬೆಳೆಸಬಹುದಾಗಿದೆ. ಇದುವೇ **ಊತಕ ಕೃಷಿ** (ಟಿಸ್ಯುಕಲ್ಚರ್). ಅಗಾರ್ ಎಂಬ ಶರ್ಕರ ವಸ್ತುವಿನ ಮಾಧ್ಯಮದಲ್ಲಿ ಬೆಳವಣಿಗೆಗೆ ಪುಷ್ಟಿಕೊಡುವ ಪದಾರ್ಥಗಳು, ಖನಿಜಾಂಶಗಳು, ವಿಟಮಿನ್ ಗಳು ಮತ್ತು ಹಾರ್ಮೋನ್ ಗಳನ್ನು ಸೂಕ್ತ ಪ್ರಮಾಣದಲ್ಲಿ ಬಳಸಬೇಕು. ಅನಂತರ ಆಮ್ಲೀಯತೆಯ ಮಟ್ಟ pHಅನ್ನು ಸ್ಥಿರಪಡಿಸಿಕೊಳ್ಳಬೇಕು. ನಿಯಮಿತ ಉಷ್ಣತೆ, ಬೆಳಕು ಮತ್ತು ಆರ್ದ್ರತೆಗಳನ್ನು ಕಾಯ್ದುಕೊಳ್ಳಬೇಕು.
ಕೋಶ ವಿಭಜನೆ ಮತ್ತು ಅಭಿವರ್ಧನೆಗೆ ಬೇಕಾದ ವಸ್ತುಗಳು ದೊರೆತಾಗ ಕೋಶಗಳ ಸತತ ವಿಭಜನೆ ನಡೆದು ಒಂದೇ ರೀತಿಯ ಕೋಶಗಳ ಗುಂಪು - **ಕ್ಯಾಲಸ್** - ಉಂಟಾಗುವುದು. ಇದರಿಂದ ಮುಂದೆ ಊತಕ ಹಾಗು ಅಂಗಗಳ ವಿಭೇದೀಕರಣ ನಡೆಯಲು ಸೈಟೊಕೈನಿನ್ ಹಾಗು ಆಕ್ಸಿನ್ ಎಂಬ ಹಾರ್ಮೋನ್ ಗಳನ್ನು ಸೂಕ್ತಪ್ರಮಾಣದಲ್ಲಿ ಸೇರಿಸಿಕೊಳ್ಳಬೇಕು.

೧೯೫೩ರಲ್ಲಿ **ಸ್ಟೀವರ್ಡ್** ಎಂಬುವರು ಮೊದಲಾಗಿ ಕ್ಯಾರೆಟ್ ಗಿಡದ ಬೇರಿನ ಆಹರ ವಾಹಕಕೋಶಗಳ ಊತಕ ಕೃಷಿ ನಡೆಸಿದರು. ಈಗ ಊತಕ ಕೇಷಿಯೊಂದು ಉದ್ಯಮವಾಗಿ ಬೆಳೆದಿದೆ. ತದ್ರೂಪಿ (ಕ್ಲೋನ್)ಗಳೇ ಆಗಿವೆ. ಆದುದರಿಂದ ಉತ್ತಮ ತಳಿಯ ಬಾಳೆ, ಮಾವು, ಕಾಫಿ, ಕಾಳುಮೆಣಸು, ಲವಂಗ, ಏಲಕ್ಕಿ ಮೊದಲಾದ ಗಿಡಗಳನ್ನು ಊತಕ ಕೃಷಿಯಿಂದ ಪಡೆಯುತ್ತಾರೆ. ಅರಣ್ಯ ವಿಸ್ತಾರಕ್ಕೆ ಬೇಕಾಗುವ ನೀಲಗಿರಿ, ಅಕೇಶಿಯಾ, ಬೂರುಗ ಮೊದಲಾದ ಸಸಿಗಳನ್ನು ಕಡಿಮೆ ಸಮಯದಲ್ಲಿ ಹೆಚ್ಚಿನ ಸಂಖ್ಯೆಯಲ್ಲಿ ಊತಕ ಕೃಷಿಯಿಂದ ಪಡೆಯಬಹುದು. ಆರ್ಕಿಡ್ ನಂಥ ಅಲಂಕಾರ ಸಸ್ಯಗಳ ದೊಡ್ಡ ಪ್ರಮಾಣದ ಉತ್ಪಾದನೆಯಲ್ಲೂ ಊತಕ ಕೃಷಿ ಉಪಯೋಗವಾಗುತ್ತಿದೆ.

ವರ್ಗ:ಕೃಷಿ
ಜಯದೇವ್ ಪ್ರಸಾದ್ ಮೊಳೆಯಾರ

ಸಾಹಿತಿ ದಿ| ಗಣಪತಿ ಮೊಳೆಯಾರರ ಪುತ್ರರಾದ ಇವರು *"ಐ ಐ ಎಂ -ಅಹಮದಾಬಾದ್"* ಪದವಿಧರರು.*"ಹಿಂದೂಸ್ತಾನ್ ಯುನಿಲಿವರ್"*ನಲ್ಲಿ ಸಾಗರೋತ್ಪ್ಪನ್ನ  ರಫ್ತು ಉದ್ಯಮದಲ್ಲಿ ಬಿಸಿನೆಸ್ ಮ್ಯಾನೇಜರ್ ಆಗಿ ಸೇವೆ ಸಲ್ಲಿಸಿ ಸದ್ಯ ಉಡುಪಿಯಲ್ಲಿ ಬಿಸಿನೆಸ್ ಕನ್ಸಲ್ಟಂಟ್ ಆಗಿ ಕೆಲಸ ಮಾಡುತ್ತಿದ್ದಾರೆ. ೧೯೬೪ರಲ್ಲಿ ವಿಟ್ಲ (ದಕ್ಷಿಣ ಕನ್ನಡ)ದಲ್ಲಿ ಜನಿಸಿದ ಇವರು ವಿಟ್ಲ,ಪುತ್ತೂರುಗಳಲ್ಲಿ ವಿದ್ಯಾಭ್ಯಾಸ ಮಾಡಿದ್ದು                     ಮಂಗಳೂರಿನ ಮೀನುಗಾರಿಕ ಮಹಾವಿದ್ಯಾಲಯದಲ್ಲಿ ಮೀನುಗಾರಿಕ ವಿಜ್ಞಾನದಲ್ಲಿ ಚಿನ್ನದ ಪದಕದೊಂದಿಗೆ ಡಿಗ್ರಿ ಪಡೆದವರು.

ಪತ್ರಿಕೆ ನಿಯತಕಾಲಿಕೆಗಳಿಗೆ ಕತೆ,ಕವನ,ಹಾಸ್ಯ,ಪ್ರಬಂಧಗಳನ್ನು ಬರೆಯುವ ಇವರು ಹಲವು ಸ್ಪರ್ಧೆಗಳಲ್ಲಿ ಪ್ರಶಸ್ತಿಗಳನ್ನು ಗಳಿಸಿದ್ದಾರೆ.ಉದಯವಾಣಿಯಲ್ಲಿ *"ಕಾಸು-ಕುಡಿಕೆ"* ಶೀರ್ಷಿಕೆಯಡಿಯಲ್ಲಿ ವಾಣಿಜ್ಯ ಲೇಖನಗಳನ್ನು ಬರೆಯುತ್ತಿರುವ ಇವರು *"ಕನ್ನಡ ಪ್ರಭ"* ದಲ್ಲೂ ವಾಣಿಜ್ಯ ಕಲಂ ಬರೆದಿದ್ದಾರೆ.
     
ನಿರ್ವಹಣ ವಿಜ್ಞಾನಗಳ ಉನ್ನತ ಕಲಿಕೆ,ಸ್ವತಃ ಅಂತರ್ ರಾಷ್ಟೀಯ ಉದ್ಯಮಗಳಲ್ಲಿ ತೊಡಗಿದ ಅನುಭವ ಇರುವುದರಿಂದ ಜಯದೇವ್ ಪ್ರಸಾದ್ ರವರ ಈ ಬರಹಕ್ಕೆ ಅಧಿಕೃತತೆ ಇದೆ.*"ಕನ್ನಡ ಪ್ರಭ"*ಪತ್ರಿಕೆಯ ಭಾನುವಾರದ ಪುರವಣಿಯಲ್ಲಿ ಪ್ರಕಟಗೊಂಡು ಅಪಾರ ಓದುಗರನ್ನು ತಲುಪಿದ ಲೇಖನವಿದು.

ಉದ್ಯಮ,ಹಣಕಾಸು ಮತ್ತು ವಾಣಿಜ್ಯ ಕ್ಷೇತ್ರಗಳ ಅನುಭವವನ್ನು ಕನ್ನಡದ ಬರವಣಿಗೆಯಾಗಿ ಬದಲಾಯಿಸುವುದರಲ್ಲಿ  ಇವರು ನುರಿತವರು,

ವರ್ಗ:ಕನ್ನಡ ಬರಹಗಾರರು
ಪ್ರಾಚೀನ ಸಂಪ್ರದಾಯಗಳು

ಕಾಲ ನಿಲ್ಲುವುದಿಲ್ಲ. ಕಾಲ ಸಾಗಿದಂತೆ ಹೊಸದಗಿದದ್ದು ಹಲಯದಾಗುತ್ತದೆ. ಮನುಷ್ಯ ಹೊಸಹೊಸದನ್ನು ಬಯಸುತ್ತಾ,ಕಾಣುತ್ತಾ ಮುಂದೆ ಸಾಗುತ್ತಾನೆ. ಆಗ ಹಳೆಯ ರೀತಿ-ನೀತಿಗಳು, ಪದ್ದತಿಗಳು ಅವನಿಗೆ ಹೊಂದಿಕೊಳ್ಳದೆ ಹೋಗಬಹುದು. ಒಂದು ಕಾಲಕ್ಕೆ ಸಮಾಜ್ಪಯೂಗಿ ಆಗಿದೀರಬಹುದಾದ ಪದ್ದತಿ- ಸಂಪ್ರದಾಯಗಳು ಬರುಬರುತ್ತಾ ಅನವಶ್ಯಕ ಆಚರನೆಗಲಾಗುತ್ತವೆ.ಇನ್ನೂ ಕಾಲಕಳೆದಂತೆ ಅವು ಅಪ್ರಯೋಜಕ ಪೀಡೆಗಳಾಗಿ ಬಿಡಬಹುದು. ಹಳೆಯ ಸಂಪ್ರದಾಯಗಳುನ್ನು ಆಗ ಬಿಟ್ಟುಕೊದಬೀಕಾಗುತ್ತದೆ ಅಥವಾ ಅದರ ಒಳ್ಳೆಯ ಅಂಶವನ್ನು ಹೊಸ ಸನ್ನಿವೇಶಕ್ಕೆ  ಹೊಂದೆಕೊಲ್ಲುವಂತೆ ಮಾರ್ಪ್ರಡಿಸಿಕೊಲ್ಲಬೀಕಾಗುತ್ತದೇ. ಹಳಯದೆಂದು ಬಗೆಯಲೂಬಾರದು. ಹಲ್ಲೆಯದಕ್ಕೆ 'ಅಜ್ಜ ನೆಟ್ಟ ಆಲದ ಮರ'ವೆಂದು ಅದಕ್ಕೆ ನೇನುಹಾಕಿಕೊಲ್ಲಲೂಬಾರದು.

ಯಾವಾಗ ಹಳೆಯ  ಸಂಪ್ರದಾಯಗಳು ಸಮಾಜಕ್ಕೆ ಅಥವಾ ವ್ಯಕ್ತಿಗೆ ಬಾರವಾಗಿ ಪೀಡೆಯಾಗಿ ಪರಿಣಮಿಸುತ್ತವೆಯೋ ಆಗ ಅದನ್ನು ತ್ಯಾಗ ಮಾಡಬೇಕಾಗುತ್ತದೆ. ಚರಿತ್ರೆಯಲ್ಲಿ ಬೇಕಾದಷ್ಟು ಉದಾಹರಣೆಗಲಿವೆ. ಇನ್ನೊಂದು ಉದಾಹರಣೆಯಂದರೆ ಬಲಿ ಪದ್ಧತಿ. ಅದನ್ನು ಇಂದು ಪೂರ್ಣವಾಗಿ ತಡೆತಟ್ಟಲಾಗದಿದ್ದರೂ ಶಾಸನದ ದ್ರಿಷ್ಟಿಯಿಂದ ತಡೆತಟ್ಟಲಾಗಿದೆ. ಹಳೆಯ ಸಂಪ್ರದಾಯತಳಲ್ಲಿರುವ ಸದುದ್ದೇಶಗಳನ್ನು ಉಳಿಸಿಕೊಂಡು,ಹೊಸ ವಾತಾವರಣಕ್ಕೆ ಹೊಂದುವಂತೆ ಅವನ್ನು ಮಾರ್ಪಡಿಸಿಕೊಳ್ಳುವುದರಲ್ಲಿ ಜಾಣತನವಿದೆ,ವಿವೆಕವಿದೆ. ಇದನ್ನೇ ಡಿ.ವಿ.ಜಿ. ಅವರು ತಮ್ಮ ಮಂಕುತಿಮ್ಮನ ಕಗ್ಗದಲ್ಲಿ "ಹಳೆ ಬೇರು, ಹೊಸ ಚಿಗುರು" ಎಂದು ಹೇಳಿದ್ದಾರೆ. ಕಾಳಿದಾಸನು ಇದನ್ನೇ "ಹಳೆಯದಾದ ಮಾತ್ರಕ್ಕೆ ಎಲ್ಲವೂ ಒಳ್ಳೆಯದಲ್ಲ" ಎಂದು ಹೇಳಿದಾನೆ. ಹೊಸತು ಹಳತುಗಳ ಒಂದು ರಸಪಾಕವನ್ನು ಸಿದ್ದಗೊಳಸಿ ಬಳಸುವಲ್ಲಿ ಮಾನವನ ಹಿರಿಮೆ ಇದೆ. ಕಾಲಕಾಲಕ್ಕೆ ಹಳೆಯ ಪದ್ದತಿಗಳನ್ನು,ವಿಚಾರಗಳನ್ನು ವಿಮರ್ಶಿಸುತ್ತಾ, ಸಂಸ್ಕರಿಸುತ್ತಾ, ಪ್ರಯೋಜನಕಾರಿಗಳನ್ನಾಗಿ ಮಾರ್ಪಡಿಸಿಕೊಳ್ಳಬೇಕು.

ವರ್ಗ:ಸಮಾಜ ವಿಜ್ಞಾನ
ಸಮಾಜ ಸೇವೆ

ನಮ್ಮ ಸುತ್ತಮುತ್ತಲಿರುವ ಜನರ ಅನುಕೂಲಕ್ಕಾಗಿ ಪ್ರತಿಫಲವನ್ನು ಬಯಸದೆ ಮಾಡುವ ಕೆಲಸ ಕಾರ್ಯಗಳೇ **ಸಮಾಜ ಸೇವೆ** ಎನಿಸಿಕೊಳ್ಳುತ್ತದೆ. ಇದು ನಗರದ, ರಾಜ್ಯ ಮಟ್ಟದಲ್ಲೂ,ರಾಷ್ಟ್ರಮಟ್ಟದಲ್ಲೂ ಆಗಬಹುದು. ಅಂಬೇಡ್ಕರ್,ಗಾಂಧಿ, ನೆಲ್ಸನ್ ಮಂಡೇಲ ಅವರೆಲ್ಲ ರಾಷ್ಟ್ರಮಟ್ಟದಲ್ಲಿ ಸಮಾಜ ಸೇವೆಗ್ಗದರು. ಈ ಮಟ್ಟಕ್ಕೆ ಎಲ್ಲರೂ ಏರಲು ಸಾಧ್ಯವಿಲ್ಲವಾದರೂ ಪ್ರತಿಯೊಬ್ಬರೂ ತಮ್ಮ ತಮ್ಮ ಯೋಗ್ಯತಾನುಸಾರ ಸಮಾಜ ಸೇವೆಯನ್ನು ಮಾಡಬಹುದಾಗಿದೆ.'ಜನಸೇವೆಯೇ ಜನಾರ್ಧನನ ಸೇವೆ' ಎಂಬ ಗಾದೆಯು ಸಮಾಜ ಸೇವೆಯು ದೇವರ ಪೂಜೆಗಿಂತ ಶ್ರೇಷ್ಠ ಎಂಬುದನ್ನು ತಿಳಿಸುತ್ತದೆ. ಒಂದು ಕಾಲದಲ್ಲಿ ಸಮಾಜ ಸೇವಾಕರ್ತರೆಂದರೆ ಎಲ್ಲರೂ ಅವರನ್ನು ತುಂಬ ಪೂಜ್ಯಭಾವದಿಂದ ಕಾಣುತ್ತಿದ್ದರು. ಆದರೆ ಇಂದು ಸಮಾಜ ಸೇವಾಕರ್ತರೆನಿಸಿಕೊಂಡಿರುವವರಲ್ಲಿ ಬಹುಜನ ಸ್ವಾರ್ಥ ಮನೋಭಾವದವರಾಗಿರುವುದರಿಂದ ಸಮಾಜ ಸೇವಾಕರ್ತರಿಂದರೆ ಸಾರ್ವಜನಿಕರ ಹಣದಲ್ಲಿ ಐಷಾರಾಮದ ಜೀವನವನ್ನು ನಡೆಸುವವರೆಂಬ ಅರ್ಥ ಜನಜನಿತವಾತಗಿದೆ.

ಇಂದು ನಮ್ಮ ರಾಷ್ಟ್ರದಲ್ಲಿ ೮೦ ಕೋಟಿ ಜನಸಂಖ್ಯೆ ಇದ್ದು ಇದರಲ್ಲಿ ಕೇವಲ ಒಂದು ಲಕ್ಷ ಪ್ರಾಮಾಣಿಕರೂ ಸತ್ಯನಿಷ್ಟರೂ ಬುದ್ದಿವಂತರು ಆದ ಜನರನ್ನು ಜನ ಗುರುತಿಸಿ ಅವರಿಗೆ ಸಮಾಜ ಸೇವೆ ಮಾಡುವ ಅವಕಾಶವನ್ನುಂಟು ಮಾಡಿದರೆ ರಾಜಕೀಯ,ಸಾಂಸ್ಕ್ರತಿಕ,ಶ್ಶಕ್ಷನಿಕ,ಆಧ್ಯಾತ್ಮಿಕ,ಆರೋಗ್ಯವಲಯಗಳಲ್ಲಿ ಹಣ ಪೋಲಾಗದೆ ಜನ ನಾನಾ ಬಗೆಯ ತ್ರಪ್ತಿಯನ್ನು ಅನುಭವಿಸಬಹುದಾಗಿದೆ.ಸಮಾಜ ಸೇವಾ ವಲಯದಲ್ಲಿ ಉತ್ತಮ ಸೇವಾಮನೋಭಾವದವರು ಅಗ್ರ ಸ್ಥಾನವನ್ನಲಂಕರಿಸದಿದ್ದರೆ ಆ ವಲಯದಲ್ಲಿರುವವರು ಸಕಾಲದಲ್ಲಿ ಸ್ಪಂದಿಸಿ ಅಯೋಗ್ಯ ವ್ಯಕ್ತಿಗಳನ್ನು ಸ್ಥಾನ ಪಲ್ಲಟಗೊಳಿಸಿ ಯೋಗ್ಯರನ್ನು ಆ ಸ್ಥಾನಕ್ಕೆ ಆರಿಸಬೇಕು. ಈ ಬಗೆಯ ಸತ್ಕ್ರಾಂತಿ ಮೊದಲು ರಾಜಕೀಯ ವಲಯದಲ್ಲಿಯೂ, ಐಶ್ವರ್ಯವಿರುವ ಸಾರ್ವಜನಿಕ ಸೇವಾಸಂಸ್ಥೆಗಳಲ್ಲಿಯೂ ನಡೆದರೆ ಭಾರತ ಇರುವ ಸ್ಥಿತಿಯಿಂದಲೇ ಶ್ರೀಮಂತ ದೇಶವೆನಿಸಿಕೊಳ್ಳುತ್ತದೆ.
## ದಾನ
*ಪಂಚತಂತ್ರದ ಆರಂಭದಲ್ಲಿಯೇ ಇರುವ ಸುಂದರವಾದ ಕತೆ ಭಾರತದಲ್ಲಿ ಅನಾದಿ ಕಾಲದಿಂದಲೂ ದಾನದ ಪದ್ಧತಿ ಇತ್ತು ಎಂಬುದನ್ನು ಹೇಳುತ್ತದೆ. ಜೀವನದಲ್ಲಿ ಯಶಸ್ಸು ದಕ್ಕಬೇಕಾದರೆ ನಾಲ್ಕು ಕೌಶಲಗಳನ್ನು ಕರಗತ ಮಾಡಿಕೊಳ್ಳಬೇಕು ಎಂದು ಹಿರಿಯ ವ್ಯಾಪಾರಿಯು ಕಿರಿಯ ವ್ಯಾಪಾರಿಗೆ ಹೇಳುತ್ತಾನೆ. ಮೊದಲನೆಯದು, ಹಣ ಮಾಡುವ ಕೌಶಲವಾದರೆ ಎರಡನೆಯದು ಅದನ್ನು ಸಂರಕ್ಷಿಸುವ ಕಲೆ. ಸಂರಕ್ಷಿಸುವುದು ಎಂದರೆ ನೆಲಹಾಸಿನಡಿಯಲ್ಲಿ ಹೂತಿಡುವುದಲ್ಲ, ಬದಲಿಗೆ ಆ ಹಣದಿಂದ ಲಾಭ ಗಳಿಸುವುದು. ಮೂರನೆಯದಾಗಿ ಹಣ ಖರ್ಚು ಮಾಡಲು ಗೊತ್ತಿರಬೇಕು. ಖರ್ಚು ಮಾಡುವುದೆಂದರೆ ದುಂದು ವೆಚ್ಚವೂ ಅಲ್ಲ, ಜಿಪುಣತನವೂ ಅಲ್ಲ. ಕೊನೆಯದಾಗಿ, ದಾನ ಮಾಡುವ ಕೌಶಲ ರೂಢಿಸಿಕೊಳ್ಳಬೇಕು. ದಾನ ಮಾಡುವುದು ಒಂದು ಕಲೆ.

## ಉಲ್ಲೇಖಗಳು 
ವರ್ಗ:ಸಮಾಜ ಸೇವೆ
ನೂಪುರಭ್ರಮರಿ

**ನೂಪುರಭ್ರಮರಿ** - 2007ರಲ್ಲಿ ಪುಟ್ಟದಾಗಿ ಆರಂಭವಾದ, ನೃತ್ಯಜಗತ್ತಿಗೆ ಒಂದು ಪರಿಭ್ರಮಣ ಮಾಡಿಸುವ ಪತ್ರಿಕೆ. ಪತ್ರಿಕೋದ್ಯಮ ಮತ್ತು ಭರತ ನಾಟ್ಯಗಳಲ್ಲಿ ಸ್ನಾತಕೋತ್ತರ ಪದವಿ ಮತ್ತು ನೃತ್ಯ-ಪತ್ರಿಕೋದ್ಯಮ ಗಳಿಗೆ ಸಂಬಂಧಪಟ್ಟು ಪಿ.ಎಚ್.ಡಿ ಪದವಿ ಪಡೆದ ಡಾ. ಮನೋರಮಾ ಬಿ ಎನ್ ಇದರ ಸಂಪಾದಕರಾಗಿದ್ದಾರೆ. 2011ರಲ್ಲಿ ಟ್ರಸ್ಟ್ ಆಗಿ ನೋಂದಣೆಗೊಂಡು ಯಶಸ್ವಿಯಾಗಿ 15 ವರ್ಷ ಪೂರೈಸಿದೆ. ಅಂತರರಾಷ್ಟ್ರೀಯ ಮನ್ನಣೆಯ ISSN ಮಾನ್ಯತೆ ಹೊಂದಿದ ನೃತ್ಯ ಸಂಶೋಧನ ನಿಯತಕಾಲಿಕೆ ಎಂದು ಹೆಸರುಪಡೆದಿದೆ. ಈ ಸಂಸ್ಥೆಯು ಹಲವಾರು ರಾಷ್ಟ್ರೀಯ, ಅಂತರರಾಷ್ಟ್ರೀಯ ಮಟ್ಟದ ಸಂಶೋಧನಾ ಸಮ್ಮೇಳನಗಳನ್ನೂ ವಿಚಾರ ಸಂಕಿರಣಗಳನ್ನೂ ನಡೆಸಿಕೊಂಡು ಬಂದಿದೆ. ನೃತ್ಯ, ನಾಟ್ಯ, ಶಾಸ್ತ್ರ, ಸಂಶೋಧನೆಗಳ ವಿಷಯಗಳುಳ್ಳ ಹಲವಾರು ಪುಸ್ತಕಗಳನ್ನು ಪ್ರಕಾಶಿಸಿದೆ. ನೂಪುರಭ್ರಮರಿ, ಮುದ್ರಾರ್ಣವ, ನೃತ್ಯ ಮಾರ್ಗ ಮುಕುರ, ನಾಯಿಕಾಂತರಂಗ, ನಾಟ್ಯಾಯನ, ಭರತ ನಾಟ್ಯ ಬೋಧಿನಿ ಇವು ಕೆಲವು ಪುಸ್ತಕಗಳು. ಆಸಕ್ತರಿಗೆ ಡಿಪ್ಲೊಮಾ ತರಹದ ಕೋರ್ಸ್ಗಳನ್ನೂ ಆನ್ಲೈನ್ ನಲ್ಲಿ ನಡೆಸುತ್ತಿದೆ. ನಾಟ್ಯಶಾಸ್ತ್ರ, ನಟ್ಟುವಾಂಗ, ನಾಯಿಕಾನಾಯಕ, ನೃತ್ಯಾನುಕೀರ್ತನ ಇತ್ಯಾದಿ ಕೋರ್ಸ್ ಗಳು ಜನಮನ್ನಣೆ ಪಡೆದಿವೆ.
ಭಾರತೀಯ ಹುಲಿಗಳು

**ಭಾರತದಲ್ಲಿ ಹುಲಿಗಳು** ವೇಗದ ಕಣ್ಮರೆಯಾಗುತ್ತಿರುವ ಜನಸಂಖ್ಯೆಯ ಅನೇಕ ಸಂಘಗಳು ಮತ್ತು ಸರ್ಕಾರ ನಡುವೆ ಕಾಳಜಿಯ ಬೊಬ್ಬೆ ಮಾಡಿದ್ದಾರೆ. ಎಂದು 'ಇಂಡಿಯನ್ ಟೈಗರ್ ವೆಲ್ಫೇರ್ ಸೊಸೈಟಿ' 'ಕ್ಯಾಟ್ ಕುಟುಂಬ' ರಕ್ಷಿಸಲು ಹೊರಬರಲು ಒಂದು ಕಾರಣ. ಭಾರತೀಯ ಹುಲಿಗಳ ಕಲ್ಯಾಣ ಜಾಗೃತಿಯನ್ನು ಹರಡಲು ರಾಯಲ್ ಬೆಂಗಾಲ್ ಟೈಗರ್ ಮತ್ತು ಭಾರತೀಯ ಬಿಳಿ ಹುಲಿ ಸೇರಿವೆ. ಹುಲಿಗಳು ಸುರಕ್ಷಿತ ಧಾಮ ಕಟ್ಟಲು ಕೆಲಸವನ್ನು ಸ್ಥಾಪಿಸಲಾಗುತ್ತದೆ. ಈ ಸಂಸ್ಥೆಯ ಈ ದಿನಗಳಲ್ಲಿ ಒಂದು ವಿನಾಶದಂಚಿನಲ್ಲಿರುವ ಪ್ರಾಣಿವರ್ಗ ಮಾರ್ಪಟ್ಟಿಸಿ, ದೊಡ್ಡ ಬೆಕ್ಕು ಕುಟುಂಬದ ಸದಸ್ಯರು ಉಳಿಸುವ ಜಾಗತಿಕ ಕಾರ್ಯಸೂಚಿ ಹೊಂದಿದೆ.ಬಂಗಾಳ ಹುಲಿಗಳು ಮತ್ತು ಅದೇ ಕುಟುಂಬದ ಇತರ ಸದಸ್ಯರು ಪ್ರಸಿದ್ಧ ಉಳಿಸಲು, ಭಾರತದ ಸರ್ಕಾರವು ಅನೇಕ ಪ್ರಸಿದ್ಧ ಹುಲಿ ಅಭಯಾರಣ್ಯಗಳಲ್ಲಿ ಅಭಿವೃದ್ಧಿಪಡಿಸಿದೆ. ಕಳ್ಳ ಬೇಟೆಗಾರರು ಸಾಯಿಸುತ್ತಾರೆ ಮತ್ತು ಕಾನೂನುಬಾಹಿರ ಚಟುವಟಿಕೆಗಳನ್ನು ಬೆಕ್ಕು ಕುಟುಂಬ ಉಳಿಸಲು, ಈ ಹುಲಿ ಅಭಯಾರಣ್ಯಗಳಲ್ಲಿ ಹುಲಿಗಳಿಗೆ ಸುರಕ್ಷಿತ ಮನೆ ವರ್ತಿಸುತ್ತವೆ.
    
ಭೂತಾನ್ ಬೆಟ್ಟಗಳ ತಪ್ಪಲಿನಲ್ಲಿ ಇದೆ ಮಾನಸ್ ರಿಸರ್ವ್, ದೂರದ ಮಾನವ ವಸತಿಯ ರಿಂದ, ಸ್ವತಃ ಒಂದು ಜಗತ್ತು. ಪಾರ್ಕ್ ಹರಿಯುವ ಮಾನಸ್ ನದಿ ಭಾರತ ಮತ್ತು ಭೂತಾನ್ ನಡುವಿನ ಗಡಿಯನ್ನು ಬೇರ್ಪಡಿಸುತ್ತಿತ್ತು. ದಟ್ಟವಾದ ಕವರ್ ಸಾಮಾನ್ಯವಾಗಿ ಬೆಳಕಿನ ಔಟ್ ಕಡಿತ ಅಲ್ಲಿ ಪಾರ್ಕ್ ವ್ಯಾಪಕ ಎಲೆಯುದುರುವ ಕಾಡುಗಳಲ್ಲಿ ಹೊಂದಿದೆ. ಮಾನಸ ರಾಷ್ಟ್ರೀಯ ಉದ್ಯಾನವನ ಮೆಜೆಸ್ಟಿಕ್ ಹುಲಿಗಳು ಪ್ರಸಿದ್ಧವಾಗಿದೆ. ಈ ಪಾರ್ಕ್ ಅಸ್ಸಾಂನಲ್ಲಿ ಮಾತ್ರ ಪ್ರಾಜೆಕ್ಟ್ ಟೈಗರ್. ಭೂತಾನ್ ಬೆಟ್ಟಗಳ ತಪ್ಪಲಿನಲ್ಲಿ ಇದೆ ಮಾನಸ್ ರಿಸರ್ವ್, ದೂರದ ಮಾನವ ವಸತಿಯ ರಿಂದ, ಸ್ವತಃ ಒಂದು ಜಗತ್ತು.
## ಉಲ್ಲೆಖಗಳು
ವರ್ಗ:ವನ್ಯಜೀವಿಗಳು
ವರ್ಗ:ಪ್ರಾಣಿಗಳು
ರಫ್ತು

ರಫ್ತು ಒಂದು ದೇಶದ ಬಂದರಿನ ಔಟ್ ಸರಕು ಮತ್ತು ಸೇವೆಗಳ ಹಡಗು ಅರ್ಥ. ಇಂತಹ ಸರಕು ಮತ್ತು ಸೇವೆಗಳ ಮಾರಾಟಗಾರ "ರಫ್ತು" ಎಂದು ಕರೆಯಲಾಗುತ್ತದೆ ಮತ್ತು ವಿದೇಶಿ ಮೂಲದ ಖರೀದಿದಾರ ಒಂದು "ಆಮದು" ಎಂದು ಕರೆಯಲಾಗುತ್ತದೆ ಆದರೆ ರಫ್ತು ದೇಶದಲ್ಲಿ ಆಧರಿಸಿದೆ. ಅಂತರರಾಷ್ಟ್ರೀಯ ವ್ಯಾಪಾರ, "ರಫ್ತು" ಇತರ ಮಾರುಕಟ್ಟೆಗಳಿಗೆ ತಾಯ್ನಾಡಿನಲ್ಲಿ ಸರಕು ಮತ್ತು ಸೇವೆಗಳನ್ನು ಮಾರಾಟ ಸೂಚಿಸುತ್ತದೆ. 

ಸರಕುಗಳ ವಾಣಿಜ್ಯ ಪ್ರಮಾಣದಲ್ಲಿ ರಫ್ತು ಸಾಮಾನ್ಯವಾಗಿ ರಫ್ತು ದೇಶದ ಮತ್ತು ಆಮದು ದೇಶದ ಎರಡೂ ಪದ್ಧತಿಗಳು ಅಧಿಕಾರಿಗಳ ಪಾಲ್ಗೊಳ್ಳುವಿಕೆ ಅಗತ್ಯವಿದೆ. ಇಂತಹ ಮೂಲಕ ಇಂಟರ್ನೆಟ್ನಲ್ಲಿ ಸಣ್ಣ ವಹಿವಾಟು ಆಗಮನದಿಂದ ಅಮೆಜಾನ್ ಮತ್ತು ಇಬೇ ಹೆಚ್ಚಾಗಿ ಈ ವಹಿವಾಟಿನ ಕಡಿಮೆ ವ್ಯಕ್ತಿಗತ ಮೌಲ್ಯಗಳು ಅನೇಕ ದೇಶಗಳಲ್ಲಿ ಕಸ್ಟಮ್ಸ್ ತೊಡಗಿರುವ ದಾಟಿ ಎಂದು.  ಉಲ್ಲೇಖದ ಅಗತ್ಯವಿದೆ  ಆದಾಗ್ಯೂ, ಈ ಸಣ್ಣ ರಫ್ತು ಅನ್ವಯಿಸಬಹುದು ಕಾನೂನು ನಿರ್ಬಂಧಗಳನ್ನು ರಫ್ತು ದೇಶದ. ರಫ್ತು ನ ಪ್ರತಿರೂಪವಾದ ಒಂಈ ವಿಷಯದ ಮೇಲೆ ಹೆಚ್ಚಿನ ಮಾಹಿತಿಗೆ, ನೋಡಿ ಅಂತಾರಾಷ್ಟ್ರೀಯ ವಾಣಿಜ್ಯದ ಇತಿಹಾಸ .          

ಅಂತರಾಷ್ಟ್ರೀಯ ವ್ಯಾಪಾರ ಮತ್ತು ವಾಣಿಜ್ಯ ನೀತಿಯ ಸಿದ್ಧಾಂತವು ಆರ್ಥಿಕ ಚಿಂತನೆಯ ಹಳೆಯ ವಿಭಾಗಗಳಲ್ಲಿ ಒಂದಾಗಿದೆ. ರಫ್ತು ಅಂತರರಾಷ್ಟ್ರೀಯ ವ್ಯಾಪಾರದ ಒಂದು ಪ್ರಮುಖ ಅಂಶವಾಗಿದೆ, ಮತ್ತು ಬೃಹದಾರ್ಥಿಕ ಅಪಾಯಗಳನ್ನು ಮತ್ತು ರಫ್ತು ಲಾಭಗಳನ್ನು ನಿಯಮಿತವಾಗಿ ಅರ್ಥಶಾಸ್ತ್ರಜ್ಞರು ಮತ್ತು ಇತರರು ಚರ್ಚಿಸಲಾಗಿದೆ ಮತ್ತು ಅಲ್ಲಗಳೆದಿದ್ದಾರೆ. ಅಂತಾರಾಷ್ಟ್ರೀಯ ವ್ಯಾಪಾರ ಪ್ರಸ್ತುತ ವಿವಿಧ ಕೋನಗಳಿಂದ ಸಂಬಂಧಿಸಿದ ಎರಡು ವೀಕ್ಷಣೆಗಳು. ಮೊದಲ ಅಂತರರಾಷ್ಟ್ರೀಯ ವ್ಯಾಪಾರದ ಪ್ರಯೋಜನಗಳನ್ನು ಗುರುತಿಸುತ್ತದೆ. ಕೆಲವು ದೇಶೀಯ ಕೈಗಾರಿಕೆಗಳನ್ನು (ಅಥವಾ ಕೂಲಿಕಾರರು ಅಥವಾ ಸಂಸ್ಕೃತಿ) ವಿದೇಶಿ ಪೈಪೋಟಿಯಿಂದ ಹಾನಿಯುಂಟುಮಾಡಿದೆ ಎಂದು ರಫ್ತು ವಿಧಾನಗಳು ಹಡಗಿನ ಮೂಲಕ ಸಾಗಿಸಲಾಯಿತು ವಿಮಾನದಲ್ಲಿ ಕಳುಹಿಸಲಾದ ಒಂದು ಉತ್ಪನ್ನ ಅಥವಾ ಉತ್ತಮ ಅಥವಾ ಮಾಹಿತಿ ರವಾನಿಸುವ ಮುನ್ನ, ಕೈಗೆ,, ಇಂಟರ್ನೆಟ್ ಸೈಟ್ ಅಪ್ಲೋಡ್, ಅಥವಾ ಇಂಟರ್ನೆಟ್ ಸೈಟ್ ಡೌನ್ಲೋಡ್ ಸೇರಿವೆ. ರಫ್ತು ಇಮೇಲ್, ಇಮೇಲ್ ಲಗತ್ತನ್ನು, ಫ್ಯಾಕ್ಸ್ ರೂಪದಲ್ಲಿ ಕಳಿಸಬಹುದು ಅಥವಾ ದೂರವಾಣಿಯಲ್ಲಿ ಮಾತುಕತೆ ಸಂದರ್ಭದಲ್ಲಿ ಹಂಚಿಕೊಳ್ಳುವಂತೆ ಮಾಹಿತಿ ವಿತರಣೆ ಸೇರಿವೆ.

## ರಾಷ್ಟ್ರೀಯ ನಿಯಂತ್ರಣಗಳು
ಸಾಧ್ಯತೆಯನ್ನು ಸಂಬಂಧಿಸಿದ್ದು ಸ್ವತಃ.ದು ಆಗಿದೆ ಆಮದು .ಭಾರತದಲ್ಲಿ ಯಾವುದೇ ವಿದೇಶಿ ಉತ್ಪನ್ನಗಳ ಆಮದು ಅಥವಾ ರಫ್ತು ವಿದೇಶಿ ವ್ಯಾಪಾರ (ಅಭಿವೃದ್ಧಿ ಮತ್ತು ನಿಯಂತ್ರಣ) ಕಾಯ್ದೆ ಅಡಿಯಲ್ಲಿ ನಿಯಂತ್ರಿಸುತ್ತದೆ. ಈ ಕಾಯಿದೆಯಡಿಯಲ್ಲಿ ಕೇಂದ್ರ ಭಾರತ ಸರ್ಕಾರದ ಅಭಿವೃದ್ಧಿ ಗಮನವಹಿಸಬೇಕು ಮತ್ತು ವಿದೇಶಿ ವ್ಯಾಪಾರದ ನಿಯಂತ್ರಿಸುತ್ತದೆ ಮಾಡಬಹುದು. ಕೇಂದ್ರ ಸರ್ಕಾರದ ನಿಷೇಧಿಸುವ ನಿರ್ಬಂಧಿಸಲು ಮತ್ತು ರಫ್ತು ಚಟುವಟಿಕೆಗಳ ನಿಯಂತ್ರಿಸುತ್ತದೆ ಮಾಡಬಹುದು. ಈ ಕಾಯಿದೆಯಡಿಯಲ್ಲಿ ಪ್ರತಿ ಆಮದು ಅಥವಾ ರಫ್ತು ವಿದೇಶಿ ವ್ಯಾಪಾರದ ಜನರಲ್ ನಿರ್ದೇಶಕ ಒಂದು ಆಮದು ರಫ್ತು ಕೋಡ್ ಸಂಖ್ಯೆ 'ಐಇಸಿ' ಕೋಡ್ ಸಂಖ್ಯೆಯನ್ನು ಪಡೆಯಬೇಕು.

ವರ್ಗ:ಅರ್ಥಶಾಸ್ತ್ರ
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬
ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ಪುಣ್ಯಕ್ಷೇತ್ರ ಮಳೂರು

ಆಡಿಸಿದಳು ಯಶೋದೆ ಜಗದೋದ್ಧಾರನ, ಜಗದೋದ್ಧಾರನಾ ಮಗನೆಂದು ತಿಳಿಯುತಾ ಆಡಿಸಿದಳು ಯಶೋಧಾ ಜಗದೋದ್ಧಾರನಾ.....

ಪುರಂದರ ದಾಸರು ರಚಿಸಿದ ಈ ಗೀತೆ ಬಹು ಜನಪ್ರಿಯ. ಈ ಕೃತಿಯನ್ನು ದಾಸರು ರಚಿಸಿದ್ದು, ಬೆಂಗಳೂರು ಮೈಸೂರು ರಸ್ತೆಯಲ್ಲಿ ಚನ್ನಪಟ್ಟಣ ಬಳಿ ಇರುವ ದೊಡ್ಡ ಮಳೂರಿನ ಕೃಷ್ಣ ದೇವಾಲಯದಲ್ಲಿ, ಪುರಾತನವಾದ ಈ ದೇವಾಲಯದಲ್ಲಿರುವ ಸುಂದರ  ಕೃಷ್ಣನ ಮೂರ್ತಿಯನ್ನು ಕಂಡು ಭಾವಪರವಶರಾಗಿ ದಾಸರು ಈ ರಚನೆ ಮಾಡಿದರೆನ್ನುತ್ತದೆ ಇತಿಹಾಸ.

ಕಣ್ವ ನದಿಯ ದಂಡೆಯ ಮೇಲಿರುವ ಈ ಪುಟ್ಟ ಗ್ರಾಮದ ಹೆಸರು ಜೋಳರ ಕಾಲದ ಹಲವು ದಾಖಲೆಗಳಲ್ಲಿ ದೊರಕುತ್ತದೆ. ದೊಡ್ಡ ಮಳೂರು, ಮಳ್ಳೂರು, ಮರಳೂರು ಇತ್ಯಾದಿ ಹೆಸರುಗಳಿಂದ ಕರೆಸಿಕೊಂಡಿತ್ತು.  ಹಿಂದೆ ಇದಕ್ಕೆ ರಾಜೇಂದ್ರ ಸಿಂಹ ನಗರ ಎಂಬ ಹೆಸರಿತ್ತೆಂದೂ ತಿಳಿದುಬರುತ್ತದೆ. ಸಾರಂಗಧರನಿಗೆ ಇಲ್ಲಿ ಕೈಗಳು ಮೊಳೆತುದರಿಂದ ಈ ಸ್ಥಳಕ್ಕೆ ಮೊಳತೂರು ಎಂಬ ಹೆಸರು ಬಂತೆಂದೂ ಕಾಲಾನಂತರದಲ್ಲಿ ಮೊಳತೂರು, ಮಳೂರಾಯಿತೆಂದು ಹೇಳಲಾಗಿದೆ. 
ವೇದಾಧ್ಯಯನದಲ್ಲಿ ಸಾರ್ವಭೌಮತ್ವ ಪಡೆಯಲಿಚ್ಛಿಸುತ್ತಿದ್ದವರು ಇಲ್ಲಿ ಬರುತ್ತಿದ್ದರಂತೆ. ಹೀಗಾಗಿ ಇಲ್ಲಿನ ದೇವಾಲಯದಲ್ಲಿ ಸ್ಥಾಪಿಸಲಾಗಿರುವ ಅಪ್ರಮೇಯ ಎಂದೂ ಹೆಸರು ಬಂದಿದೆ. ಬ್ರಹ್ಮಾನಂದ ಪುರಾಣದ ರೀತ್ಯ ಅಪ್ರಮೇಯ ಎಂದರೆ ಪರಮೋಚ್ಚ ಎಂದು ಅರ್ಥ. ವನವಾಸಿಯಾಗಿದ್ದ ತ್ರೇತಾಯುಗಪುರುಷ ಶ್ರೀರಾಮಚಂದ್ರ ಇಲ್ಲಿ ಅಪ್ರಮೇಯನ ಪೂಜಿಸಿದನೆಂದೂ ಅದಕ್ಕೇ ರಾಮಾಪ್ರಮೇಯ ಎಂದೂ ಕರೆಯುತ್ತಾರೆ ಎನ್ನುತ್ತದೆ ಸ್ಥಳ ಪುರಾಣ.

ಇಲ್ಲಿರುವ ಕೃಷ್ಣಮೂರ್ತಿ ಅತ್ಯಂತ ಮನಮೋಹಕವಾಗಿದೆ. 16 ಕೈಗಳನ್ನುಳ್ಳ ಈ ಮೂರ್ತಿ ಶಂಖ, ಚಕ್ರ, ಗದಾ, ಪದ್ಮಾದಿ ಆಯುಧಗಳನ್ನು ಹಿಡಿದಿದ್ದಾನೆ. ಮೂರ್ತಿಯ ಹಿಂಭಾದಲ್ಲಿರುವ ವೃತ್ತಾಕಾರದಲ್ಲಿ ಸೂಕ್ಷ್ಮ ಕೆತ್ತನೆಗಳಿವೆ.

ಶ್ರೀ ವ್ಯಾಸರಾಯರು ಇಲ್ಲಿ ದೇವತಾರ್ಚನೆ ಮಾಡುತ್ತಿದ್ದರು, ಇವರೇ ಇಲ್ಲಿ ಅಂಬೆಗಾಲು ಕೃಷ್ಣನನ್ನು ಪ್ರತಿಷ್ಠಾಪಿಸಿದರು ಎಂದೂ ಹೇಳುತ್ತದೆ ಐತಿಹ್ಯ. ಮುಮ್ಮಡಿ ಕೃಷ್ಣರಾಜ ಒಡೆಯರು ಈ ದೇವಾಲಯಕ್ಕೆ ಭೇಟಿ ನೀಡಿ, ಭಾವಪರವಶರಾಗಿ ದೇವರಿಗೆ ಹಲವು ಬಗೆಯ ಆಭರಣಗಳನ್ನು ಕೊಡುಗೆಯಾಗಿ ನೀಡಿದ್ದಾರೆ. ಶ್ರೀರಾಮಾನುಜಾಚಾರ್ಯರು ಸಹ ಕೆಲಕಾಲ ಇಲ್ಲಿ ನೆಲೆಸಿ ಶ್ರೀಕೃಷ್ಣ ಭಗವಾನನ ಸೇವೆ ಮಾಡಿದ್ದಾರೆ ಎಂದೂ ಹೇಳುತ್ತಾರೆ ದೇವಾಲಯದ ಅರ್ಚಕರು.

ಮದುವೆಯಾಗಿ ಬಹುಕಾಲ ಮಕ್ಕಳಾಗದ ದಂಪತಿ, ಈ ದೇವಾಲಯಕ್ಕೆ ಆಗಮಿಸಿ ಬೆಣ್ಣೆ ಕೃಷ್ಣನ ಮಂದಿರದಲ್ಲಿ ತೊಟ್ಟಿಲು ಕಟ್ಟುವ ಹರಕೆ ಹೊರುತ್ತಾರೆ. ಮಕ್ಕಳಾದ ಬಳಿಕ ಮಗುವಿನೊಂದಿಗೆ ಆಗಮಿಸಿ ಹರಕೆಯನ್ನೂ ತೀರಿಸುತ್ತಾರೆ ಎನ್ನುತ್ತಾರೆ ಸ್ಥಳೀಯರು. ಪ್ರಸ್ತುತ ರಾಮನಗರ ಜಿಲ್ಲೆಯಲ್ಲಿರುವ ದೊಡ್ಡ ಮಳೂರಿನಲ್ಲಿ ಕೃಷ್ಣ ಜನ್ಮಾಷ್ಠಮಿಯ ದಿನ ಇಲ್ಲಿ ವಿಶೇಷ ಪೂಜೆ ನಡೆಯುತ್ತದೆ.

ವರ್ಗ:ಪುಣ್ಯಕ್ಷೇತ್ರಗಳು
ಕೋರ್ಫ್ ಬಾಲ್

thumb
ಕಾರ್ಪ್ ಬಾಲ್ ಕೋರ್ಫ್ಬಾಲ್  ಯೂರೋಪ್ನಲ್ಲಿ ಒಂದು ಶತಮಾನಕ್ಕೂ ಹಿಂದೆ ಆರಂಭವಾದ ಜನಪ್ರಿಯ ಕ್ರೀಡೆ. ಪುರುಷ ಮತ್ತು ಮಹಿಳಾ ಕ್ರೀಡಾಳುಗಳು ಒಂದೇ ತಂಡದಲ್ಲಿ ಜೊತೆಯಾಗಿ ಆಡುವ ಕೆಲವೇ ಆಟಗಳಲ್ಲಿ ಕೋರ್ಫ ಬಾಲ್ ಒಂದಾಗಿದೆ.ಈ ಆಟದಲ್ಲಿ ಆಟದ ಚೆಂಡನ್ನು ಪ್ರತಿಸ್ಪರ್ಧಿಯ ವಲಯದ ಬಾಸ್ಕೆಟ್ ನಲ್ಲಿ ಎಸೆದು ಅಂಕಗಳನ್ನು ಗಳಿಸಲಾಗುತ್ತದೆ. ಈ ಆಟ ಸಾಮಾನ್ಯವಾಗಿ ನೆಟ್ ಬಾಲ್ ಮತ್ತು ಬಾಸ್ಕೆಟ್ ಬಾಲ್ ನ್ನು ಹೋಲುತ್ತದೆ.
## ಚರಿತ್ರೆ
ಕೋರ್ಫ್ ಬಾಲ್ ಆಟವನ್ನು ೧೯೦೨ ರಲ್ಲಿ ನೆದರ್ ಲ್ಯಾಂಡ್ ದೇಶದಲ್ಲಿ **ನಿಕೋ ಬ್ರೋಖ್ಯುಸೆನ್** ಎಂಬ ಕ್ರೀಡಾಪಟು ಆರಂಭಿಸಿದ. **ಕೋರ್ಫ್ ಎಂದರೆ ಡಚ್ ಭಾಷೆಯಲ್ಲಿ ಬಾಸ್ಕೆಟ್** ಎಂದು ಅರ್ಥ. ಈ ಆಟವನ್ನು ೧೯೨೦ ಮತ್ತು ೧೯೨೮ರ ಒಲಂಪಿಕ್ಸ್ ಕ್ರೀಡಾಕೂಟಗಳಲ್ಲಿ ಪ್ರದರ್ಶಿಸಲಾಗಿತ್ತು. ಇಂದು ಈ ಆಟ ನೆದರ್ಲ್ಯಾಂಡ್,ಬೆಲ್ಜಿಯಂ ಮತ್ತು ತೈವಾನ್ ದೇಶಗಳ ಸಹಿತ ೫೪ ದೇಶಗಳಲ್ಲಿ ಪ್ರಸಿದ್ಧವಾಗಿದೆ. ಭಾರತದಲ್ಲಿ ಕೂಡ ಇದೊಂದು ಜನಪ್ರಿಯ   ಕ್ರೀಡೆಯಾಗಿದೆ.
## ಆಟದ ಮೈದಾನ
ಈ ಆಟವನ್ನು ಒಳಾಂಗಣ ಅಥವಾ ಹೊರಾಂಗಣ ಕ್ರೀಡೆಯಾಗಿ ಆಡಬಹುದು. ಇದರ  ಆಟದ ಮೈದಾನಕ್ಕೆ ಕೋರ್ಫ್ ಬಾಲ್ ಕೋರ್ಟ್ ಎಂದು ಹೆಸರು. ಇದು ೨೦ ಮೀಟರ್ ಅಗಲ, ೪೦ ಮೀಟರ್ ಉದ್ದವಾಗಿರುತ್ತದೆ.ಆಟದ ಮೈದಾನವನ್ನು ಎರಡು ಝೋನ್ ಗಳಾಗಿ ವಿಭಾಗಿಸಲಾಗುತ್ತದೆ.ಎರಡು ಝೋನ್ಗಳ ನಡುವೆ,ಮಧ್ಯರೇಖೆಯಿಂದ ೧೨.೬ ಮೀಟರ್ ದೂರದಲ್ಲಿ ತಲಾ ಒಂದೂಂದು ಸ್ತಂಭ ಇರುತ್ತದೆ.ಇದನ್ನು ಹಿಡಿಯಲು ಸುಲಭವಾಗಿದ್ದು ಇದು ಹೆಚ್ಚು ಎತ್ತರಕ್ಕೆ ಪುಟಿಯುತ್ತದೆ. ಈ ಆಟ ಒಟ್ಟು ೬೦ ನಿಮಿಷಗಳ ಕಾಲ ನಡೆಯುತ್ತದೆ.೩೦ ನಿಮಿಷದ ಆಟದ ಬಳಿಕ ಹತ್ತು ನಿಮಿಷಗಳ ಮಧ್ಯಮಾವಧಿ ಇರುತ್ತದೆ.
## ಆಟದ ನಿಯಮಗಳು
ಪ್ರತಿಯೊಂದು ಕೋರ್ಫ್ ಬಾಲ್ ತಂಡದಲ್ಲಿ ತಲಾ ೮ ಆಟಗಾರರು ಇರುತ್ತಾರೆ.ಇವರಲ್ಲಿ ನಾಲ್ವರು ಪುರುಷರು ಮತ್ತು ನಾಲ್ವರು ಮಹಿಳೆಯರಾಗಿರುತ್ತಾರೆ.ಆಟಗಾರರು ತಮ್ಮ ವಿರೋಧಿ ತಂಡದ ಝೋನ್ ನಲ್ಲಿರುವ ಬಾಸ್ಕೆತ್ ನ ಒಳಗೆ ಬೀಳುವಂತೆ ಆಟದ ಚೆಂಡನ್ನು ಎಸೆದಾಗ ಅವರ ತಂಡಕ್ಕೆ ಅಂಕಗಳು ಸಿಗುತ್ತದೆ.ಆರಂಭದಲ್ಲಿ ಟಾಸ್ ಗೆದ್ದ ತಂಡ ಆಟದ ಮೈದಾನದಲ್ಲಿ ತನಗೆ ಬೇಕಾದ ಝೋನ್ ಆರಿಸುತ್ತದೆ.ಪ್ರತಿಯೊಂದು ತಂಡದ ಸ್ವಂತ ಝೋನ್ ಅವರ ರಕ್ಷಣಾ ಝೋನ್ ಆಗಿದ್ದರೆ,ಪ್ರತಿಸ್ಪರ್ಧಿಗಳ ಝೋನ್ ಅವರ ಆಕ್ರಮಣದ ಝೋನ್ ಆಗುತ್ತದೆ.ಪ್ರತಿಯೊಂದು ತಂಡದ ನಾಲ್ವರು ಆಟಗಾರರು ರಕ್ಷಣಾ ಝೋನ್ನಲ್ಲಿದ್ದು,ಉಳಿದ ನಾಲ್ವರು ಆಕ್ರಮಣದ ಝೋನ್ ನಲ್ಲಿ ಇರುತ್ತಾರೆ.ಎರಡು ಗೋಲ್ಗಳದ ಬಳಿಕ ಇವರು ತಮ್ಮ ಝೋನ್ ಬದಲಾಯಿಸಿಕೊಳ್ಳುತ್ತಾರೆ.ಆಗ ಆಕ್ರಮಣಕಾರಿ ಆಟಗಾರರು ರಕ್ಷಣೆಯ ಆಟಗಾರರು ಆಗುತ್ತಾರೆ.ರಕ್ಷಣೆಯ ಆಟಗಾರರು ಆಕ್ರಮಣದ ಆಟಗಾರರು ಆಗುತ್ತಾರೆ.ಈ ಝೋನ್ ಬದಲಾವಣೆಯ ಹೊರತು ಬೇರೆ ಸಮಯದಲ್ಲಿ ಆಟಗಾರರು ತಮ್ಮ ಝೋನ್ ಬದಲಾಯಿಸುವಂತಿಲ್ಲ. ಮಧ್ಯಾವಧಿಯಲ್ಲಿ ತಂಡಗಳು ಝೋನ್ ಬದಲಾಯಿಸಿಕೊಳ್ಳುತ್ತವೆ. 
ಪುರುಷರು ಮತ್ತು ಮಹಿಳೆಯರೂ ಒಟ್ಟಿಗೆ ಆಡುತ್ತಿದ್ದರೂ,ಚೆಂಡಿನ ಹತೋಟಿಗಾಗಿ ಸೆಣಸುವಾಗ ಪುರುಷರು ಪುರುಷರೊಡನೆ ಮಾತ್ರ ಸೆಣಸಬಹುದು. ಮಹಿಳಾ ಕ್ರೀಡಾಳು ಮಹಿಳೆಯರೊಡನೆ ಮಾತ್ರ ಸೆಣಸಬಹುದು. ಈ ಆಟದಲ್ಲಿ ಕ್ರೀಡಾಳು ಚೆಂಡನ್ನು ನೆಲಕ್ಕೆ ತಟ್ಟುತ್ತ ಮುಂದೆ ಸಾಗಬಾರದು.ಅವನು ನಿಂತಲ್ಲೆ ಅಥವಾ ಒಂದು ಕಾಲುನ್ನು ಮಾತ್ರ ಮುಂದೆ ಇರಿಸಿ ತನ್ನ ಸಂಗಾತಿಗೆ ಎಸೆಯಬೇಕು. ಒಬ್ಬರಿಂದ ಒಬ್ಬರಿಗೆ ಚೆಂಡನ್ನು ಎಸೆಯವ ಮೂಲಕ ಮಾತ್ರ ಅದನ್ನು ಮುಂದೆ ಸಾಗಿಸಲು ಸಾಧ್ಯ.  ಹೀಗಾಗಿ ಆಟದಲ್ಲಿ ಕ್ರೀಡಾಳುಗಳ ಮಧ್ಯೆ ಹೊಂದಾಣಿಕೆ ಅಗತ್ಯ.

ವರ್ಗ:ಕ್ರೀಡೆ
ಉಷಾ ಪ್ರಸಾದ್

## ಪರಿಚಯ
#ಮೂಲತಃ  ಬೆಂಗಳೂರುವರಾದ  ಶ್ರೀಮತಿ  ಉಷಾ ಪ್ರಸಾದ್ ಬಿ.ಎ. ಪದವೀಧರೆ. 
#ಇವರ  ತಂದೆ   ಕರ್ನಾಟಕದ ಡೆಪ್ಯುಟಿ ಆಫ್ ಹೆಲ್ತ್ ಆಗಿದ್ದ ಡಾ.ಬಿ.ಎಸ್.ವೆಂಕಟಶಾಮಣ್ಣನವರು. 
#೧೯೯೬ರಲ್ಲಿ ಸುಪ್ರಸಿದ್ಧ ನಿರ್ಮಾಪಕ, ನಿರ್ದೇಶಕ, ನಟರಾಗಿದ್ದ ಪದ್ಮಶ್ರೀ ಆರ್.ನಾಗೇಂದ್ರರಾವ್ ಇವರ ದ್ವಿತೀಯ ಪುತ್ರ. 
#ಖಾತ್ಯ ಛಾಯಾಗ್ರಾಹಕ ಆರ್.ಎನ್.ಕೃಷ್ಣಪ್ರಸಾದ್ ಕೈಹಿಡಿದ ಮೇಲೆ ಚೆನ್ನೈ ಇವರ ವಾಸಸ್ಥಳವಾಯಿತು.
## ಕೃತಿಗಳು
#'ಸ್ಲಿಮ್ ಸುಂದರಿ', 'ಮೌನವೇ ಆಭರಣ', ‘ಅತಿಥಿ ದೇವೋಭವ'  ಮೊದಲಾದ ಹಾಸ್ಯ ಲೇಖನಗಳು ಪ್ರಮುಖ ಪತ್ರಿಕೆಗಳಲ್ಲಿ ಪ್ರಕಟವಾಗಿವೆ. 
#ಈ ಲೇಖಕಿ ರಚಿಸಿದ 'ಬಿರುಗಾಳಿ' ನಾಟಕ  ಚೆನ್ನೈ ಕನ್ನಡ ಕೂಟದಲ್ಲಿ ಪ್ರದರ್ಶಿತವಾಗಿ ಅಪಾರ ಯಶಸ್ಸುಗಳಿಸಿದೆ. ಇದೇ ನಾಟಕ 'ನೈವೇಲಿ ಕನ್ನಡ ನಾಟಕ ಸ್ಪರ್ಧೆ'ಯಲ್ಲಿ ಪ್ರಥಮ ಬಹುಮಾನ ಗಳಿಸಿ ಹಿರಿಯ ಸಾಹಿತಿಗಳಾದ  ದಿ.ದಾಶರಥಿ ದೀಕ್ಷಿತ್ ಹಾಗೂ ನಾ.ಡಿಸೋಜ ಇವರಿಂದ ಶ್ಲಾಘಿಸಲ್ಪಟ್ಟಿದೆ. 
#ಉಷಾರವರ ಕಥೆಗಳು, ನಾಟಕಗಳು, ಹಾಸ್ಯಲೇಖನಗಳು ಕಿರುಕಾದಂಬರಿಗಳು ಕರ್ನಾಟಕದ ವಿವಿಧ ಪತ್ರಿಕೆಗಳಲ್ಲಿ  ಪ್ರಕತವಾಗಿದೆ. 
#'ಕರ್ತವ್ಯ', 'ನನ್ನ ಸಂಸಾರ ಆನಂದಸಾಗರ', 'ಬಿರುಗಾಳಿ', 'ಶುಭಸ್ಯ ಶೀಘ್ರಂ' ಚೆನ್ನೈ ಹಾಗೂ ಬೆಂಗಳೂರು ದೂರದರ್ಶನಗಳಲ್ಲಿ ಪ್ರಸಾರವಾಗಿದೆ. 
#ಇವರ ಕಾದಂಬರಿಗಳು   'ಹಂಸರಾಗ' ಹಾಗೂ 'ತರಂಗ'ಗಳಲ್ಲಿ ಪ್ರಕಟವಾಗಿವೆ. 
#'ಜರತಾರಿಲಂಗ ' ಕಥಗೆ  ತುಷಾರ - ಎಚ್.ಎಂ.ಟಿ. ಬಹುಮಾನ  ದೊರಕಿದೆ.

ವರ್ಗ:ಲೇಖಕಿಯರು